UNHCR preporučuje EU da 2020. bude godina promena u zaštiti izbeglica | Restart Magazin\nUNHCR preporučuje EU da 2020. bude godina promena u zaštiti izbeglica\n09/01/2020 Urednik\tEU, izbeglice, UNHCR\nAgencija Ujedinjenih nacija za izbeglice, UNHCR pripremila je niz ambicioznih, ali ostvarivih preporuka za Hrvatsku i Nemačku, koje bi trebalo sprovesti tokom trajanja njihovog predsedavanja Savetom Evropske unije (EU) u 2020. godini, saopšteno je iz UNHCR-a.\nPredsedavajuće zemlje i predviđeni EU sporazum o migracijama i azilu predstavljaju dve jedinstvene mogućnosti za uspostavljanje bolje zaštite prisilno raseljenih lica i apatrida u Evropi i inostranstvu, ali i za pružanje podrške zemljama domaćinima, kaže se u saopštenju.\n„Dok ulazimo u novu deceniju i nakon uspeha Globalnog foruma o izbeglicama, EU i predsedavajuće zemlje imaju šansu da 2020. godinu učine godinom promena u oblasti snažne zaštite izbeglica“, rekao je Gonzalo Vargas Llosa, regionalni UNHCR-o predstavnik za odnose sa EU, saopšteno je iz UNHCR-a.\nPreporuke UNHCR-a predviđaju uobičajeni i ostvariv izgled sistema azila unutar Evropske unije kroz sprovođenje održivih reformi i revitalizaciju finansijske podrške usmerene ka drugim zemljama domaćinima prisilno raseljenih lica, kaže se u saopštenju.\nUnutar Evropske unije je potrebno uspostaviti sistem koji predviđa brz i efikasan postupak azila, kako bi se delotvornije moglo utvrditi kome je potrebna međunarodna zaštita, a kome ne. Ljudi koji ispunjavaju uslove za dobijanje zaštite trebalo bi da brzo dobiju status i podršku za integraciju. Onima koji ne uživaju pravo na bilo koji oblik zaštite treba omogućiti povratak, navodi se u saopštenju.\nKako saopštavaju, potrebna je i podela odgovornosti sa državama članicama EU koje primaju nesrazmjeran broj zahtjeva za međunarodnu zaštitu, kako bi se osigurao djelotvoran sistem azila. UNHCR ohrabruje predsjedavajuće da unaprede rad na uspostavljanju efikasnog mehanizma solidarnosti, koji uključuje dogovore o preseljenju, sa prioritetom ujedinjenja porodica.\n„Poslednju deceniju obeležilo je raseljavanje. Nova decenija može biti decenija rešenja, počevši od 2020. godine “, rekao je Gonzalo Vargas Llosa. „Kroz pružanje podrške velikim zemljama van Evrope koje pružaju dom izbeglicama, EU raseljenim licima može pomoći da napreduju, a ne samo da opstaju“, kaže se u saopštenju.\nSa 85% izbeglica u svetu koje su smeštene u susednim zemljama i zemljama u razvoju potrebna je i revitalizacija finansijske podrške. UNHCR poziva predsedavajuće zemlje da osiguraju povećane i raznolike mogućnosti finansiranja, uključujući i finansiranje razvojne saradnje, kako bi dodatno osnažili zemlje domaćine i pomogli prisilno raseljenim licima da ponovo uspostave svoj život. Sledeći budžetski okvir EU (Višegodišnji finansijski okvir 2021-2027) predstavlja ključnu priliku za EU da pokaže globalnu solidarnost prema prisilno raseljenim licima i njihovim domaćinima, navodi se u saopštenju.\nUNHCR će nastaviti da spremno podržava hrvatsko i nemačko predsedavanje, EU i njene države članice dok rade na jačanju solidarnosti sa izbeglicama i zemljama koje ih ugošćavaju u EU i širom sveta, zaključuje se u saopštenju.\n← Stoltenberg: Mir i stabilnost na Bliskom istoku važni za NATO saveznice\nMajk Pens: Tramp će tražiti od evropskih saveznika da ponište iranski nuklearni sporazum →\nKorona virusa: Mitovi protiv činjenica


Poskupio gradski prevoz u Prijedoru - GradPrijedor.com - Portal grada Prijedora\nHome»Društvo»Poskupio gradski prevoz u Prijedoru\nAuto-prevoznici u Prijedoru podigli su cijene svojih usluga u javnom prevozu od 10 do 30 odsto. Tako sada karta u gradskom prevozu u jednom pravcu umjesto jedne marke košta od 1,10 do 1,30 KM.\nTu odluku auto-prevoznici su donijeli zbog, kako objašnjavaju, skoro svakodnevnog poskupljenja goriva.\nAleksandar Jeftić, šef Odsjeka za saobraćaj i parkinge opštine Prijedor, rekao je da su u opštini analizirali stanje sa povećanjem cijena auto-prevozničkih usluga s obzirom na učestala poskupljenja goriva, repromaterijala guma, te da su donijeli zaključak da bi opravdano povećanje cijena auto-prevoznika moglo da se kreće u omjeru od 20 odsto.\n„Prevoznicima koji imaju ugovore sa opštinom i koji su podnijeli zahtjev za povećanje cijena to je odobreno, ali uz našu ogradu da se poskupljenje kreće u omjeru od pet do 20 odsto“, naglasio je Jeftić.\nOn smatra da bi autobuska karta u prigradskom i gradskom saobraćaju trebalo da iznosi 1,20 KM umjesto jedne KM. Pojasnio je da su auto-prevoznici tražili poskupljenje od 30 odsto, što im nije odobreno.\nAuto-prevoznik Zoran Grbić, vlasnik „Boss prevoza“ iz Prijedora, povećao je cijene karata u prosjeku od deset do 30 odsto.\n„Prinuđen sam na to jer su cijene goriva u posljednje vrijeme nenormalno divljale. Više se uopšte ne isplati voziti, jer se uveliko smanjio i broj putnika na prigradskim i gradskim linijama“, rekao je Grbić.\nJeftić je kazao da ima i prevoznika koji nisu povećavali cijene svojih usluga.\nCijenu autobuske karte od jedne KM zadržala je Dušanka Švraka, vlasnica auto-prevozničke firme „Fisch“. Kaže da njena firma drži jednu autubusku liniju od Raškovca do Pašinca, te da nije podnosila zahtjev za poskupljenje.\n„Očito je da ljudi nemaju novac i da je za nekog i jedna marka veće izdvajanje. Sve dok se budem mogla nositi sa stalnim poskupljenjem goriva, neću povaćavati cijenu autobuske karte“, kazala je Švraka.\nNeki od prevoznika su podigli cijene i učeničkih karata, tako da je prosječna mjesečna đačka karta skuplja za pet KM.


Derbi kola: Ekipa TSC-a dočekuje Novosađane u ’’vojvođanskom derbiju’’\nDerbi meč 20.kola Linglong Tire Super lige Srbije igra se u Senti gde ekipa TSC-a dočekuje goste iz Novog Sada, ekipu Vojvodine. Biće to na neki način i ’’vojvođanski derbi’’, kao i duel dva tima koji ove sezone postižu sjajne rezultate, pa treba očekivati odličnu utakmicu i pune tribine.\nDomaćini su ove sezone ostvarili devet pobeda, uz šest remija i četiri poraza, pa sa 33 boda na svom kontu trenutno zauzimaju 5.mesto na tabeli. U prethodnom kolu su kao gosti poraženi u duelu sa ekipom Čukaričkog, a rezultat je bio 2:1. Gosti su ove sezone ostvarili trinaest pobeda, uz tri remija i tri poraza, pa sa 42 boda na svom kontu trenutno zauzimaju 2.mesto na tabeli. U prethodnom kolu su kao domaćini savladali ekipu Radnika, a rezultat je bio 1:0.\nNjihov prvi ovosezonski duel odigran sredinom avgusta završen je podelom bodova, a rezultat je bio 2:2(0:0). Golove za novosadski tim tada su postigli Bojan Matić i Eze Vinsent, dok je za ekipu iz Bačke Topole oba pogotka postigao Nenad Lukić.\nDomaćini u ovaj meč ulaze sa puno samopouzdanja i najavljuju da će i ovoga puta igrati napadački i na pobedu. Šef stručnog štaba Zoltan Sabo ističe da se nada da će njegov tim stići do željenog rezultata:\n’’Protiv svakog protivnika u šampionatu, pa tako i protiv ekipe Vojvodine, mi idemo na to da ostvarimo pobedu. Ponekad uspevamo u tome, ponekad ne uspevamo, ali najbitnije je da ćemo igrati napadački fudbal. Videćemo u nedelju popodne za šta će to biti dovoljno.’’\nGosti u ovaj meč ulaze sa željom da polusezonu završe novim trijumfom i tako na najbolji mogući način stave tačku na izuzetno uspešnu jesen. Šef stručnog štaba Nenad Lalatović ističe da očekuje veliku pomoć novosadskih navijača:\n’’Nadam se da ćemo odigrati dobar meč i protiv TSC-a u nedelju, kada nas očekuje jedna derbi utakmica. Ovom prilikom pozivam sve naše navijače da dođu tamo u što većem broju. Kada smo igrali ovde, njihovih navijača je došlo dosta i zato se nadam da će tamo biti mnogo naših navijača iz Novog Sada, te da ćemo se sa tog teškog gostovanja vratiti neporaženi, a ja bih voleo i sa sva tri boda.’’\nDerbi susret 20.kola Linglong Tire Super lige Srbije između TSC-a i Vojvodine igra se danas, u nedelju 08.decembra 2019.godine, sa početkom u 15:00 časova.


Predstavnice Nizozemske u razgovoru s Izetbegovićem izrazile punu podršku euroatlantskom putu BiH - Portal 072info\nPredstavnice Nizozemske u razgovoru s Izetbegovićem izrazile punu podršku euroatlantskom putu BiH\nZamjenik predsjedavajućeg Doma naroda Parlamentarne skupštine Bosne i Hercegovine Bakir Izetbegović održao je danas online sastanak sa predsjednicom Predstavničkog doma Parlamenta Kraljevine Nizozemske Verom Bergkamp i predsjednicom Komiteta za vanjske poslove Predstavničkog doma Attjom Kuiken, koje su istaknule punu podršku teritorijalnom integritetu i suverenitetu BiH, te njenom euroatlantskom putu.\nPodrška na putu ka EU i NATO-u\nOne su podsjetile da je Parlament Nizozemske u novembru prošle godine usvojio inicijativu u kojoj se od Vlade traži da od partnera u Evropskoj uniji traže sankcije protiv odgovornih za napad na ustavnopravni poredak Bosne i Hercegovine i za negiranje genocida u Srebrenici, saopćeno je iz Kabineta zamjenika predsjedavajućeg Doma naroda Parlamentarne skupštine BiH Bakira Izetbegovića.\nIzetbegović je zahvalio sagovornicama na interesovanju Nizozemske za dešavanja u BiH, te na jasnom stavu po pitanju potrebe rješavanja uzroka aktuelne krize. Od Nizozemske je zatražio snažniju podršku inteziviranju puta BiH ka članstvu u Evropskoj uniji i NATO-u.\nPosebna tema je bila ruska invazija\nPosebna pažnja posvećena je invaziji Rusije na Ukrajinu, te njenim mogućim implikacijama na BiH i Evropsku uniju. Zajednički je istaknuta važnost jedinstvenog odgovora na novu krizu i preveniranja dalje destabilizacije prilika, naročito na prostoru zapadnog Balkana.\nZa kraj marta je najavljena posjeta članova Komiteta za vanjske poslove Predstavničkog doma Parlamenta Nizozemske Bosni i Hercegovini.\nPrethodni članakKomšić službeno zatražio kandidatski status za BiH u EU, evo šta je napisao u pismu\nSljedeći članakNavijaču Arsenala spala perika dok je slavio gol, uslijedio je urnebesan komentar


Naslovne strane za petak, 24. decembra 2021. godine\nBeta 24. decembra 2021. 08:00\nDnevni listovi na naslovnim stranama izdanja od petka pišu o prvom potvrdjenom slučaju omikron soja korona virusa u Srbiji, troškovima uvoza dodatnih količina gasa iz Rusije kao i o zastupljenosti predsednika Srbije i lidera SNS-a Aleksandra Vučića u informativnim programima televizija sa nacionalnom frekvencijom.\nALO – „Omikron stigao u Srbiju“, o novom soju virusa korona koji je potvrdjen i u Srbiji.\nBLIC – U tekstu „Djukanović se povlači sa čela DPS“, o navodnim promenama na političkoj sceni Crne Gore.\nVEČERNJE NOVOSTI – Pod naslovom „Za Dijanu pet godina zatvora“ list piše da o kazni koju je zahtevalo Tužilaštvo za organizovani kriminal za bivšu državnu sekretarku MUP zbog dva krivična dela trgovine uticajem.\nDANAS – O dodatnom uvozu gasa zbog remonta u EPS-u pod naslovom „Ruski gas nas dnevno košta 3,1 milion dolara“. „Bojkot referenduma je besmislen“, kaže za list Radomir Lazović iz pokreta Ne davimo Beograd.\nINFORMER – „Stan u Beogradu na vodi 1.200 evra za tri dana“, o novogodišnjem dočeku u Beogradu. „Napravićemo čudo u Kataru“, o očekivanjima selektora fudbalske reprezentacije Srbije Dragana Stojkovića.\nKURIR – O izjavi predsednika Hrvatske Zorana Milanovića da će se lično založiti da svi u EU priznaju Kosovo list piše pod naslovom „Podlo“.\nNOVA – U tekstu „Vučićevih 100 sati u dnevnicima za godinu dana“ list piše da je predsednik Srbije i lider SNS višestruko bio prisutniji u informativnim programima televizija sa nacionalnom frekvencijom od svih opozicionih stranaka zajedno.\nPOLITIKA – „Registrovan prvi slučaj omikrona u Srbiji“, nova varijanta korona virusa potvrdjena kod osobe koja se u Srbiju vratila iz Bocvane. Pod naslovom „Počela obnova Sava centra“ o rekonstrukciji najpoznatijeg kongresnog centra u Beogradu.\nSRPSKI TELEGRAF – „Rat Dačića i Jadranke“, o verbalnom sukobu predsednika Skupštine Srbije Ivice Dačića i ministarke za evropske integracije Jadranke Joksimović.


Albanci sa juga Srbije nisu tema u Briselu - Sputnjik Srbija\n04:00 25 Mart 2019\nAlbanci sa juga Srbije nisu tema u Briselu\n17:44 11.09.2018 (osveženo 17:47 11.09.2018) Preuzmite kraći link\nPredsednik Koordinacionog tela za jug Srbije Zoran Stanković kaže da je političkim predstavnicima Albanaca iz Bujanovca, Preševa i Medveđe nebrojeno puta rečeno da nisu tema razgovora u Briselu i da su oni građani Srbije koji svoje probleme treba da rešavaju u srpskim institucijama.\nPovodom izjava političkih lidera Albanaca iz tih mesta datih juče u Prištini nakon sastanka sa kosovskim predsednikom Hašimom Tačijem Stanković je upozorio da teška retorika dovodi u zabludu obične ljude.\n„Kada tako lako kažete da ste najdiskriminisanija nacija, onda sigurno znate da ta teška retorika uvek upozorava na problem i loše kvalifikuje državu u kojoj živite. Kada kažete da bi vam bilo negde drugo bolje, morate da budete svesni koju političku igru igrate i za koga, kao i šta možete da dobijete, a šta da izgubite. Morate biti svesni i kako se vaše reči reflektuju kod građana Srbije“, rekao je Stanković.\nDodao je da Albanci moraju da znaju da u Srbiji imaju poseban tretman jer Srbija poštuje Ustav, zakone i konvencije o pravima nacionalnih manjina i ulaže u te tri opštine i sredstva i napore kako bi građani što bolje živeli.\nOcenio je da svaki lider mora da vodi računa o građanima i o tome da ne podiže tenzije.\nStanković navodi da je juče na konferenciji za novinare od jednog predstavnika Albanaca iz Preševa čuo da ideja o granicama nije Tačijeva, nego njihova iz 1992, a da je upravo od tog političara 2016. godine čuo da je vreme da se stavi tačka na priče o promenama granica i da Preševo i Bujanovac svoju budućnost treba da traže u okvirima Srbije, preneo je Tanjug.\nAlbanci će, bez obzira na sve, u Srbiji imati saradnika, dodao je Stanković.\n„Svi politički lideri iz Preševa, Bujanovca i Medveđe veoma dobro znaju da je najveći problem nezaposlenost“, rekao je šef Koordinacionog tela za jug Srbije i dodao da će to telo nastaviti da radi na unapređenju života tih ljudi.\nStanković je istakao da je u te tri opštine juga centralne Srbije bezbednost stabilna i da nema međunacionalnih i drugih sukoba i tenzija, rečeno je u saopštenju.


Istorijsko bliske kulturne veze Srbije i Grčke - Helenski fond za kulturu - Nedeljnik Vreme\n15. 11. 2012. / 3.06\nHelenski fond za kulturu je osnovan 1992. jednoglasnom odlukom Republike Grčke sa ciljem da promoviše grčku kulturu u inostranstvu i da promoviše međukulturni dijalog i saradnju. Fond, pored centrale u Atini, čine ogranci u Odesi, Aleksandriji i Berlinu, predstavništva u Londonu, Beču, Briselu i Vašingtonu, kao i centri u Trstu, Beogradu, Bukureštu, Tirani, Sofiji i Melburnu. Fond je član Mreže kulturnih instituta Evropske unije – EUNIC i Fondacije "Ana Lind" za mediteransku saradnju.\nBeograd, kao raskrsnica kultura, izabran je za sedište Centra Helenskog fonda za kulturu u Srbiji u cilju jačanja istorijski bliskih kulturnih veza Srbije i Grčke. Centar je zvanično otvoren u julu 2009. godine u prisustvu predsednika dveju država i brojnih zvanica iz kulturnog, diplomatskog i političkog života, a smešten je u velelepnom zdanju u centru grada koje je dvadesetih godina 20. veka projektovao čuveni ruski arhitekta Nikolaj Krasnov.\nCentar u Beogradu zvanično je otvoren multimedijalnom izložbom "Ukradena istorija", o nezakonitoj trgovini antikvitetima u svetu. Predstavljene su nesagledive posledice krađe antikviteta iz Grčke, sa Kipra, iz Italije, Turske, Kambodže i Iraka po savremeno društvo i kulturu. Ukazano je na činjenicu da drevni predmeti, izmešteni iz svog prvobitnog okruženja, gube istorijsku vrednost, a gubitak istorijskih znanja tiče se svakog naroda i celokupnog čovečanstva.\nMeđu idejama okosnica više priredbi Centra jesu interkulturni dijalog na Balkanu i isticanje zajedničkih elemenata kultura balkanskih naroda. U tom kontekstu je priređena i prva manifestacija Centra – izložba fotografija "Svetlost i senke na Balkanu", koja je okupila 8 fotografa iz 8 balkanskih zemalja. Centar je omogućio i gostovanje predstave koja se takođe bavi isprepletenošću kultura Balkana – Braća i sestra. Predstava, zasnovana na narodnoj baladi prisutnoj u poeziji svih balkanskih naroda, izvedena je u Beogradskom dramskom pozorištu a okupila je neka od najznačajnijih imena balkanskog glumišta.\nCentar je priredio i niz manifestacija sa temom antičke grčke umetnosti i kulture, od kojih izdvajamo niz predavanja uglednih profesora Univerziteta u Beogradu, studentsku izložbu kostima "Antički grčki kostim", kao i desetak filmova prikazanih na Smotri arheološkog filma Narodnog muzeja u Beogradu. Umetnost vizantijskog perioda zastupljena je kroz niz koncerata hora "Mojsije Petrović" i kroz izložbe ikona kritskih majstora, priređene u saradnji sa Muzejom grada Beograda.\nPriređene su i izložbe koje su imale za cilj upoznavanje srpske publike sa velikanima grčke umetnosti, književnosti i nauke, od kojih je najznačajnija bila izložba "Rođena kao Grkinja" priređena povodom 90 godina od rođenja velike grčke glumice Meline Merkuri, čija je vizija o "evropskoj prestonici kulture" zaživela 1985. godine. Uporedo sa izložbom, koja je gostovala u brojnim gradovima širom Srbije i u Crnoj Gori, Jugoslovenska kinoteka je prikazala retrospektivu filmova Meline Merkuri a predstavljena je i istoimena biografija Meline Merkuri u izdanju izdavačke kuće "Plavi jahač".\nTakođe, Centar je učestvovao i u Noći muzeja, a u okviru EUNIC-a sarađivao je i sa drugim stranim kulturnim centrima na Sajmu knjiga i na Evropskom danu jezika.\nVažno mesto u radu Centra zauzima i nastava grčkog jezika koja se organizuje od marta 2009. U ponudi Centra su tečajevi od početnih do najviših nivoa, koje je do sada pohađalo više od hiljadu polaznika. Upis na tečajeve, na kojima predaju predavači sa dugogodišnjim iskustvom, održava se u septembru i februaru. Helenski fond za kulturu u Beogradu je i ispitni centar za polaganje ispita radi sticanja međunarodno priznatih diploma o poznavanju grčkog jezika (Hellenomatheia). Ispiti se održavaju jednom godišnje, u maju, a prijave se podnose u februaru i martu.\nCentar Fonda raspolaže i pozajmnom bibliotekom sa preko 3000 naslova, iz novogrčke i starogrčke književnosti, umetnosti, muzikologije, laografije i istorije. Bibliotečki fond obuhvata i dela srpskih pisaca prevedena na grčki, kao i dela grčkih pisaca prevedena na srpski jezik.\nHelenski fond za kulturu je zanimljivim i raznovrsnim manifestacijama stekao brojne prijatelje i zauzeo svoje mesto u kulturnom životu prestonice.\nDo 16. novembra posetioci Centra mogu da pogledaju izložbu "Georgios Papanikolau – pionir medicinskih istraživanja", o životu i radu velikog grčkog naučnika koji je svojim čuvenim Papa-testom spasio milione žena širom sveta.\nKneza Miloša 14, Beograd


Rovčanin: Za uvoz struje potrošeno 49 miliona eura – Bankar.me\nTokom proteklih devet mjeseci Elektroprivreda (EPCG) je za uvoz električne energije izdvojila 48,9 miliona eura. Izdvojeni iznos, prema riječima izvršnog direktora kompanije Nikole Rovčanina je 17,6 miliona veći nego što je iznosio uvoz električne energije tokom prošle godine.\n– EPCG je za uvoz električne energije za proteklih devet mjeseci uvezla 592 GWh električne energije čija vrijednost je iznosila 48,9 miliona eura. Od toga na dugoročnom nivou uvezeno je 225 GWh vrijednosti 17,9 miliona eura, dok je na kratkoročnom nivou uvoz bio 367 GWh vrijednosti 31 milion eura – precizirao je Rovčanin.\nOn je ranije saopštio da je najveći uvoz električne energije bio u avgustu, kada je potrošeno 15 miliona eura. Poručio je da kada je u pitanju domaća proizvodnja, Termoelektrana u Pljevljima proizvodi šezdeset odsto od ukupne potrošnje i da uredno snabdjevanje, ali i sam uvoz zavisi od stabilnog rada ovog industrijskog postrojenja.\n– Tokom 2020. godine uvezeno je 808, 5 GWh električne energije vrijednosti 31,3 miliona eura. Na dugoročnom nivou uvezeno je 394 GWh vrijednosti 17,5 miliona eura, dok je na kratkoročnom nivou uvezeno 414 GWh vrijednosti 14 miliona eura – kazao je Rovčanin “Danu”.\nKada je u pitanju proizvodnja i uvoz električne energije, predsjednik Odbora direktora Rudnika uglja Dušan Janjušević je saopštio da bi Crna Gora, u slučaju prekida rada Termoelektrane na dnevnom nivou izdvajala milion eura za uvoz električne energije. Janjušević je tom prilikom kazao da bi građani bili izloženi neviđenim finasijskim opterećenjima da nema domaće proizvodnje električne energije.\nEkološka rekonstrukcija Termoelektrane Pljevlja je dogovorena sa kinesko-crnogorskim konzorcijumom polovinom 2020. godine, ali još nijesu počeli radovi na rekonstrukciji tog postrojenja. Dogovorena cijena za rekonstrukciju je 54 miliona eura, s tim što će biti potrebni dodatni radovi koji se procjenjuju na dodatnih 15 miliona eura.\nPrevious Liko Soho group postaje generalni sponzor barskog odbojkaškog kluba Galeb\nSljedeći Naslovne strane dnevnih novina za 24. oktobar


19-07-2019 19:51 Srbija Društvo\nKontrole automobila na tehničkim pregledima su sve strožije i skuplje. Nejasno vidljivi ili oštećeni brojevi šasije ili motora, od sada moraju na dodatne kontrole. Majstori kažu, iako je prosečna starost automobila u Srbiji oko 17 godina, takva oštećenja, često uočavaju na svim generacijama četvorotočkaša.\nPročitajte OVDEkakve vas još paprene kazne čekaju.\nDA LI JE NAJZAD DOLIJAO?! Haradinaj je već podnosio ostavku zbog optužbi za ratne zločine i išao u Hag: Evo kako se izvukao!


Srbija plaća kredite Kosova!\nUtorak, 19.02.2019., 10:24 Utorak, 19.02.2019., 10:24\nSrbija je dosad otplatila 750 miliona evra kredita Kosova, a po osnovu glavnice, ostalo je još 198 miliona evra koje će Beograd vraćati do 2041. godine.\nNaime, zaduženja KiM potiču iz perioda izmedju 70-tih i 90-tih godina 20. vijeka, a novac se koristio za izgradnju puteva i željezenice, za projekte u oblasti energetike, elektroprivrede, rudarstva, vodoprivrede i poljoprivrede, a njih ne otplaćuje tzv. država Kosovo već se oni servisiraju iz kase u Beograd, što će potrajati još 22 godine.\nSrbija je, naime, preuzela da otplaćuje obaveze po osnovu javnog spoljnog duga Kosova i Metohije prema inostranim povjeriocima, poslije reprograma od 2002. do 2009. godine, i u tom momentu ovo zaduženje iznosilo je 930,81 miliona evra.\nU tu sumu su ulazili dugovi prema Međunarodnoj banci za obnovu i razvoj od 433,31 miliona evra, povjeriocima Pariskog kluba 296,56 miliona evra, Londonskom klubu povjerilaca 168,90 miliona evra, Kuvajtu 17,99 miliona evra, Banci za razvoj Savjeta Evrope 5,79 miliona evra…\nNajveći dužnici su izmedju ostalog Rudarski kombinat “Trepča”, “Elektroprivreda” Kosova, “Ibar”, “Termoelektrana”, “Energetika i gasifikacija”, “Feronikl”.\nNa ovaj korak Beograd se odlučio jer je KiM po Ustavu dio Srbije.


Šćešni se nada da će biti spreman za duel sa Mančester junajtedom, 1. maja, koji će možda i odlučivati pitanje šampiona Premijer lige.\nZanimljiviji deo tek je usledio nakon što su ga navijači upitali koga najviše voli da vidi u defanzivnoj liniji Arsenala.\n"Stiv Bold", rekao je Šćešni izazvavši salve osmeha jer se radi o 48-godišnjem treneru mlađih kategorija Arsenala koji je pre 11 godina završio karijeru zbog artritisa. Potom je spomenuo i Tonija Adamsa i time jasno pokazao koliko ima poverenja u štopere tima iz severnog Londona.\nGolman "tobdžija" se tu nije zaustavio jer je zatim rekao da ne treba mešati njegovo samopouzdanje i arogantnost Niklasa Bendtnera.\n"Ja sam pun samopouzdanja, a Bendtner je jednostavno arogantan", rekao je Šćešni.\nMladi Poljak se i dotakao dileme Arsena Vengera koji će verovatno vratiti Jensa Lemana na gol Arsenala nakon katastrofalnog nastupa Manuela Almunije protiv Vest Bromvič Albiona.\n"Bio sam jako mlad kada je Leman došao u klub, ali je i dalje potpuni ludak", rekao je za kraj Šćešni.


RTS :: Evrokup ispred Lige šampiona – šta je Partizan dobio, a šta izgubio\nKošarka Evrokup ispred Lige šampiona – šta je Partizan dobio, a šta izgubio\nsubota, 06. jun 2020, 09:57 -> 11:28\nKošarkaši Partizana naredne sezone igraće u Evrokupu, odlučila je uprava kluba. Iako su mnogi priželjkivali "osvetu" Evroligi i Đordiju Bertomeu, presudila je želja da se crno-beli što pre vrate u elitu.\nKošarkaški klub Partizan dao je novu šansu Đordiju Bertomeu i Evroligi, čini se poslednju. Crno-beli će i naredne sezone igrati u Evrokupu, iako su rezultatima u prekinutoj sezoni i tradicijom zaslužili mnogo više od toga.\nBroj timova u Evroligi je ograničen, a posle glasanja klubova i odluke da se sezona prekine, jasno je bilo da za crno-bele ponovo neće biti mesta među najboljim evropskim klubovima.\nPredsednik Ostoja Mijailović našao se na raskrsnici – trebalo je odlučiti da li ponovo ići putem koji, bar nominalno, vodi ka Evroligi, ili izabrati ne toliko atraktivno, ali svakako finansijski unosnije takmičenje, Fibinu Ligu šampiona.\nPartizan se opredelio da se što pre vrati među najbolje ekipe Starog kontinenta, a najsigurniji način za to je preko "druge lige", odnosno završnice Evrokupa.\nOsvajanje trofeja u ABA ligi više ne donosi direktan plasman u elitu, a deluje da je Đordiju i saradnicima prioritet uvođenje nemačkih, italijanskih, pa i engleskih klubova, zašto ne i belgijskih i holandskih, nego ekipa sa ovih, malo je reći, košarkaških prostora.\nEvroliga je mnogo puta bila nepravedna prema klubu koji je u poslednjih 30-ak godina čak četiri puta bio učesnik fajnal-fora, uz jednu osvojenu titilu šampiona Evrope 1992. godine.\nPartizan je, čini se, ove sezone drastično oštećen samom činjenicom da mu nije pružena prilika da se bori za titule. Crno-beli su beležili blistave partije i u Evrokupu i u ABA ligi, delovalo je kao da mogu do jedinog evrotrofeja koji im u vitrini nedostaje, a onda je epidemija koronavirusa sve to gumicom obrisala.\nAli, Partizan je odlučio da okrene drugi obraz i da još jednu priliku Evroligi, koja je i dalje dominantno takmičenje u odnosu na Fibinu Ligu šampiona, pre svega zahvaljujući desetogodišnjim ugovorima koje je zaključila sa najboljim klubovima na kontinentu.\nFiba, ipak, radi odličan posao. U poslednje tri godine napravila je od Lige šampiona respektabilno takmičenje, a čini se da će naredne biti još kvalitetnije.\nNaravno, daleko je to od nivoa na kom je takmičenje u kojem igraju Real, Barsa, CSKA, Olimpijakos, Fenerbahče, Efes...\nAko ne može da privuče Evroligaše sa A licencom, Fiba će pokušati da pod svoje okrilje primi timove koji nisu zadovoljni nastupima u Evrokupu, ali i povremene evroligaške ekipe.\nFibinom carstvu već su se privoleli turski Tofaš i Darušafaka, litvanski Ritas, španski Bilbao, a među poslednjim klubovima to je učinio i Galatasaraj.\nLiga šampiona je i finansijski isplativije takmičenje od Evrokupa, a ako se taj trend nastavi, ne bi bilo preveliko iznenađenje da za nekoliko godina Fiba preuzme primat u evropskoj klupskoj košarci.\nZa to je potrebno da se neko od velikana preseli u takmičenje, a to će se može desiti već naredne sedmice, kada će gazda Panatinaikosa obelodaniti odluku koju ligu će "zeleni" igrati.\nIako je dobar deo navijača, ali i članova Upravnog odbora Partizana bio za prelazak u Ligu šampiona, čini se da su crno-beli, makar u ovom trenutku, doneli pravu odluku.\nPo svemu sudeći, Evrokup će naredne sezone biti znatno slabijeg kvaliteta nego ove, u kojoj je Partizan pokazao da je među najboljima, što znači potencijalno lakši put do Evrolige.\nAko Đordi ne smisli nešto novo...


Produžen konkurs za Filmski front - oradio.rs\nFestival koji se tradicionalno održava poslednjeg vikenda u oktobru prima eksperimentalne, igrane, animirane i dokumentarne filmove. Uslovi konkursa su da maksimalna dužina filma bude 30 minuta i da je produciran ove ili prošle godine, a prijava se može poslati najkasnije do 21. septembra.\n"Filmski front" se ovog oktobra održava po 16. put i prema rečima direktorke Festivala Nine Latinović zvanična selekcije glavnog programa neće se menjati, ali će se u prateći program uvesti noviteti.\n"Pored horor filmova koje smo prikazivali iz ponoći, naša publika ove godine može da očekuje i program dugometražnih dokumentarnih filmova, kao i filmske radionice. Takođe, ove godine uvodimo još jedan dan, pa će festival trajati do nedelje", najavila je Nina Latinović.\nZa više informacija o prijavljivanju filmova posetite zvaničan sajt festivala (filmfront.rs). Upravo putem sajta filmovi se mogu prijaviti za jednu od dve zvanične selekcije - Srbija/region i Međunarodna selekcija.


Predlog zakona o popisu predat Skupštini Crne Gore - 10.06.2022, Sputnik Srbija\nPredlog zakona o popisu predat Skupštini Crne Gore\nVlada Crne Gore dostavila je danas parlamentu Predlog zakona o popisu stanovništva, domaćinstava i stanova koji je utvrdila na sednici 2. juna. 10.06.2022, Sputnik Srbija\nZa predstavnike Vlade koji će učestvovati u radu Skupštine i njenih radnih tela prilikom razmatranja Predloga zakona o popisu stanovništva određeni su ministar finansija Aleksandar Damjanović i državni sekretar u tom resoru Miloš Medenica.Vlada je preporučila Skupštini da prilikom razmatranja Predloga zakona o popisu stanovništva, domaćinstava i stanova, pozove vršiteljku dužnosti pomoćnika direktora Uprave za statistiku Snežanu Radović.Popisom su obuhvaćeni crnogorski državljani koji imaju prebivalište ili boravište u Crnoj Gori bez obzira da li su prisutni u mestu stanovanja ili privremeno borave u drugom mestu Crnoj Gori ili u drugoj državi i stranci koji imaju odobren stalni ili privremeni boravak.O osobama koja se obuhvataju popisom prikupiće se, između ostalog, podaci o imenu i prezimenu, polu, datumu rođenja i jedinstvenom matičnom broju, mestu i državi rođenja, bračnom statusu, odnosno vanbračnoj zajednici, životnom partnerstvu lica istog pola, državljanstvu, nacionalnoj, odnosno etničkoj pripadnosti, veri, maternjem jeziku, jeziku kojim lice uobičajeno govori.Popis priprema, organizuje i sprovodi Uprava za statistiku, a popisna komisija se obrazuje za svaku jedinicu lokalne samouprave.„Preliminarne rezultate popisa, po naseljima, jedinicama lokalne samouprave i za teritoriju Crne Gore o broju stanovnika, domaćinstava i stanova i drugih nastanjenih prostorija Uprava za statistiku će objaviti u roku od 30 dana od završetka popisa“, kaže se u obrazloženju.Podzakonski akti biće doneti u roku od šest meseci od dana stupanja na snagu zakona.Za potrebe sprovođenja Popisa stanovništva, domaćinstava i stanova planirana su budžetska sredstva za ovu godinu u iznosu od 3,3 miliona evra, prenosi RTCG.\nregion, region – politika, crna gora, popis stanovništva\nVlada Crne Gore dostavila je danas parlamentu Predlog zakona o popisu stanovništva, domaćinstava i stanova koji je utvrdila na sednici 2. juna.\nZa predstavnike Vlade koji će učestvovati u radu Skupštine i njenih radnih tela prilikom razmatranja Predloga zakona o popisu stanovništva određeni su ministar finansija Aleksandar Damjanović i državni sekretar u tom resoru Miloš Medenica.\nVlada je preporučila Skupštini da prilikom razmatranja Predloga zakona o popisu stanovništva, domaćinstava i stanova, pozove vršiteljku dužnosti pomoćnika direktora Uprave za statistiku Snežanu Radović.\nPopisom su obuhvaćeni crnogorski državljani koji imaju prebivalište ili boravište u Crnoj Gori bez obzira da li su prisutni u mestu stanovanja ili privremeno borave u drugom mestu Crnoj Gori ili u drugoj državi i stranci koji imaju odobren stalni ili privremeni boravak.\nO osobama koja se obuhvataju popisom prikupiće se, između ostalog, podaci o imenu i prezimenu, polu, datumu rođenja i jedinstvenom matičnom broju, mestu i državi rođenja, bračnom statusu, odnosno vanbračnoj zajednici, životnom partnerstvu lica istog pola, državljanstvu, nacionalnoj, odnosno etničkoj pripadnosti, veri, maternjem jeziku, jeziku kojim lice uobičajeno govori.\n„Izuzetno, ako lice ne želi da se izjasni o nacionalnoj, odnosno etničkoj pripadnosti, veri, maternjem i jeziku kojim lice uobičajeno govori, upisuje se odgovor `Ne želi da se izjasni'“, kaže se u predloženom zakonu.\n„Preliminarne rezultate popisa, po naseljima, jedinicama lokalne samouprave i za teritoriju Crne Gore o broju stanovnika, domaćinstava i stanova i drugih nastanjenih prostorija Uprava za statistiku će objaviti u roku od 30 dana od završetka popisa“, kaže se u obrazloženju.\nPodzakonski akti biće doneti u roku od šest meseci od dana stupanja na snagu zakona.\nZa potrebe sprovođenja Popisa stanovništva, domaćinstava i stanova planirana su budžetska sredstva za ovu godinu u iznosu od 3,3 miliona evra, prenosi RTCG.


Državi ide dobro i zato pomaže - Penzionerima po 20.000 dinara iz realnih izvora! - Informer\n10:00 Politika 3\nMali je za TV Pink rekao da je ta pomoć koji je predsednik Aleksandar Vučić najavio za penzionere u februaru sledeće godine dokaz kontinuiteta podrške države najugroženijima.\n- Deficit je 1,3 milijarde evra manji nego što smo očekivali - rekao je on i dodao da je Srbija za pola godine ostvarila rast od 7,5 posto BDP-a.\n- Veliko hvala njima, isplatićemo 20.000 dinara, bez obzira na izbore, jer je to naša politika - rekao je ministar finansija.\nKoliko nam dobro ide sve bednije zivimo. Pricate kako je porasla prosečna zarada a ne Pricate da su za toliko procenata koliko je porasla prisecno zarada porasle i cene i jos plus 10 posto tako da sveukupno zivimo dosta gore nego ikada\nKako baš pred izbore?\nAma uplatite to Đilasu da zaokruži na 620 miliona evra, nek ima bar koju paru da nije pokradena da bi mogao da se zakune u neku makar i poklonjenu.


izvor: Sporazum, Kim\n“U situaciji gde imamo dva javna diskursa, kosovski i srpski, političari sa obe strane šire dezinformacije o etničkoj pripadnosti žrtava i ignorišu ili zanemaruju žrtve iz drugih etničkih grupa. Neretko se dešava i da se žrtve drugih prisvajaju, što je uvredljivo za same žrtve i njihove porodice”, kaže Radosavljevićeva, koja je do nedavno bila i članica Pripremnog tima za formiranje Komisije za istinu pomirenje na Kosovu.\nI direktor Fonda za humanitarno pravo Kosova Bekim Bljakaj kaže da obe strane manipulišu brojevima i etničkom pripadnošću nestalih, ali naglašava da radne grupe Prištine i Beograda imaju tačne i povtrđene liste sa imenima i prezimenima nestalih, tako da se može utvrditi njihova nacionalnost.\n“Na Kosovu se stalno priča o masovnim grobnicama u Srbiji i odgovornosti srpske strane u otkrivanju grobnica i potrebi da Beograd otvori arhive i objavi informacije. Skoro niko iz političkog života na Kosovu ne pominje nestale nealbance, posebno Srbe, čiji je broj veoma visok. Naravno, niko ne može da očekuje da su njihova tela sahranjena na nekim tajnim lokacijama u Srbiji. Tela nestalilih Srba mora da su negde na Kosovu i neko mora da ima informacije o tome”, tvrdi Bljakaj.\n“Nema dovoljno političke volje, ali ni hrabrosti da bi neko sa državničkih pozicija pokrenuo taj proces. Kada govorimo o sudbini nestalih, često govorimo o stvarima koje izazivaju empatiju kod ljudi i da deluje jednostavno da se “politički proguta” i utvrdi subina ljudi, gde su i kako završili i da porodice pronađu neki mir. Ali, onoga trenutka kada se otkrije neka masovna grobnica, kao sada u Srbiji, tada se otkriva i još jedan zločin koji je počinjen, a onda kasnije i zločin prikrivanja tog zločina. U svakoj normalnoj zemlji bi to značilo i utvrđivanje odgovornosti onih koje su te zločine počinili”, kaže Đurić.\nU Sporazumu su objavljeni i rezultati ankete sa Fejsbuk stranice emisije. Na pitanje ”da li veruju u rad Specijalizovanih veća Kosova”, 69 odsto ispitanika odgovorilo je potvrdno, a 31 odsto odrično.


“ČUDO” U TRI ZEMLjE: Pozorišta iz Arada, Plevena i Niša počela probu zajedničke predstave: | Novosti.RS\nReč je o drami koja predstavlja međunarodni projekat u koprodukciji tri regionalna pozorišta: Arad (Rumunija), Pleven (Bugarska) i Narodno pozorište Niš.\nNa sceni će se naći glumci iz sva tri pozorišta, dok će niško Narodno pozorište predstavljati Dragana Jovanović, Dragiša Veljković i Marko Pavlovski.\nPremijera predstave "Čudo Svetog Đorđa" je planirana za maj mesec 2021. godine, u svim gradovima učesnicima.\nProdukciju predstave podržalo je Ministarstvo za kulturu i informisanje Vlade Republike Srbije.\npozorišna predstava Narodno pozorište u Nišu Pleven zajednički projekat


Boško Đokić: Testosteron - KOS magazin\nNeko mi, s pravom, prebaci kako sam poslednjih meseci zapostavio bratića Njofru Paviljonskog, pa evo njegovih opservacija. I dalje navija za crno-bele, samo je njihovu basket filozofiju ”trči i pucaj” prilagodio u ”sedi i pijuckaj”, a utakmice prati sa 3D IMT naočarima za zavarivanje. Kune se da simpatiše i crveno-bele, ali se pita: jesu li Janković i Jovanović jedan igrač, da li je Kešelj našao novi klub i koji, razmišlja li Pero Antić o penziji i kolika će mu biti PIO osnovica? Posebno ga zanima da li je istina da se u ovoj lepoj igri sa velikom loptom nakupilo više spodoba sa mentOlnim nego mentAlnim sklopom? Umesto očiglednih odgovora, usvojio sam njegovu ideju za sentencu kolumnice – ”nevolja sa siledžijama je što su najgori kada ih ne diraš”, mada je i moj egzaktni predlog bio korektan – ”gospođo, gazite me u praznom autobusu”…\nUozbiljiću, ako neko misli da prethodni pasus nosi samo elemente humora. Jedan pogled na tabelu ABA ligeštula ume da bude lekovit: posle osam kola (više od trećine, 36 odsto pređenog puta) Budućnost ima poraz od Igokee u gostima, ali i pobede nad Cedevitom u Podgorici i Crvenom zvezdom u Železniku, što će reći da igraju najbolje i imaju preglednu situaciju do kraja marta. Zvezda ima dva, Cedevita i Partizan po tri poraza, tu iz prikrajka preti FMP sa polovičnim učinkom. Šest timova ima skor 3-5, a poslednji MZT samo dve pobede. E sad, i za proboj u polufinale potrebna je ”pomoć prijatelja”, kao na kvizu, još više za izbegavanje poslednjeg, dvanaestog mesta. Bojim se da će tu pomoć najteže naći makedonski predstavnik…\nIako sam (pre)dugo u basketu, neki detalji nisu mi jasni. Recimo, kako pojedini igrači CZ ”raznose” raskošnom igrom u ABA ligici Partizan, MZT ili FMP, a između tih mečeva, u ”Ligi ĐB”, protiv Brose Bamberga u praznoj Areni (popunjenost cirka 27 odsto), ili Unikahe u gostima – nema ih nigde kao domaćeg belog luka, kriju se, zamuckuju. Da li je do znanja i iskustva (i zašto nije), trenera (još manje), šuterskog dana, testosteronske forme, ne znam već čega…\nDrugo, pune su novine kako strani igrači u praktično svim klubovima regionalne lige nose igru, postižu više od pola a ”troše” oko dve trećine šuteva i slično. Mene više brine što na poziciji pleja, kreatora, duše, pokretača svakog tima – u srpskim klubovima uglavnom (osim FMP-a) igraju gostujući momci, na privremenom radu u Srbiji. Kako doći do naslednika Teodosića, Markovića ili Jovića (najmlađi će na kraju sezone imati dvadeset osam leta), kad potencijalni naslednici zbog obilja mečeva ne treniraju najbolje, minute dobijaju na malu, plastičnu, kafenu kašičicu, a kad je poznato da vanserijskog pleja nema bez krvavog rada barem sedam godina, u trouglu kolektivni-individualni trening-utakmice…


05.03.2020 u 22:25\nRIK proglasio listu „Aleksandar Vučić - Za našu decu”\nRepublička izborna komisija na večerašnjoj sednici proglasila je izbornu listu „Aleksandar Vučić - Za našu decu”, za izbore za narodne poslanike Skupštine Srbije koji se održavaju 26. aprila. Na osnovu izveštaja člana RIK-a Marka Danilovića o prijemu izborne liste utvrđeno je da je 45.320 valjanih potpisa birača podržalo listu te da su se stekli svi uslovi da RIK proglasi izbornu listu „Aleksandar Vučić - Za našu decu”. Član i zamenik člana RIK-a u proširenom sastavu ispred liste „Aleksandar Vučić - Za našu decu” biće Marina Đukanović i Nemanja Berić. Donete su odluke o koordiniranom sprovođenju svih izbora raspisanih za 26. april, kao i finansijske odluke za sprovođenje izbora. Izbornu listu „Aleksandar Vučić - Za našu decu” čini koalicija političkih partija u kojoj su Srpska\n05.03.2020 u 22:15\nSNS predao listu za parlamentarne izbore\nPredstavnici Srpske napredne stranke sa koalicionim partnerima predali su izbornu listu „Aleksandar Vučić – za našu decu”, „overenu” sa 50.000 potpisa Republičkoj izbornoj komisiji i tako obezbedili prvo mesto na glasačkom listiću, budući da su prvi predali listu. Istakli su da iza njih stoje rezultati, da će se tokom kampanje baviti time, a ne drugima, i izrazili uverenje da će im građani pokloniti poverenje za nastavak politike razvoja i ekonomskog prosperiteta države. Mlade snage naprednjaka, koje su predvodile starije stranačke kolege, Branislav Nedimović, Darko Glišić i Miloš Vučević, i lider Socijaldemokratske partije Srbije Rasim Ljajić, do sedišta RIK-a u Ulici kralja Milana u Beogradu su stigli peške.\n05.03.2020 u 14:23\nNaprednjaci predali izbornu listu\nCilj liste „Aleksandar Vučić – za našu decu” na predstojećim izborima je da dobije podršku građana za nastavak politike razvoja i ekonomskog prosperiteta države, poručili su danas predstavnici koalicije okupljene oko SNS, koji su predali potpise podrške građana Republičkoj izbornoj komisiji (RIK). Kako je najavio potpredsednik SNS Miloš Vučević, u kampanju kreću velikim skupom u Vranju 14. marta, dok će skup u Beogradu biti 18. aprila, a završna konvencija 23. aprila u Nišu, preneo je Tanjug. Dodao je da je na listi 72 odsto novih kandidata, u odnosu na listu sa prethodnih izbora, kao da su na listi mladi ljudi, a 45 odsto je žena, kao što je i najavio predsednik te stranke, što, kaže, govori da se SNS ima snage za promene. On je naveo i da SNS ima najbolji balans mladih i ljudi\n04.03.2020 u 18:00\nKragujevac – Kragujevačke naprednjake će na predstojećim izborima predvoditi Nikola Dašić, ekonomista, rođen 1975. godine. Ovu odluku je doneo izvršni odbor stranke, a formalno ju je usvojio gradski odbor, u ponedeljak uveče. Aktuelni gradonačelnik Radomir Nikolić rekao nam je da će o razlozima zbog kojih se nije kandidovao za novi mandat govoriti na konferenciji za novinare, kada bude obznanjena odbornička lista. Istu poruku nam je ostavio i Dašić, navodeći da će krajem nedelje predstaviti program i tim s kojim će kragujevački SNS izaći na izbore 26. aprila. Mogućnost da prvu poziciju na odborničkoj listi u Kragujevcu zauzme Dašić, a ne Nikolić, „Politika” je nagovestila pre nekoliko dana, kada su ovdašnji naprednjaci započeli kampanju, prikupljajući takozvane sigurne glasove. Tada je\n03.03.2020 u 08:14\nNestranačka ličnost na čelu izborne liste SNS-a u Valjevu\nValjevo – Lazar Gojković, tridesetšestogodišnji profesor fizičkog vaspitanja i košarkaški trener, biće prvi na listi kandidata Srpske napredne stranke za odbornike Skupštine grada i kandidat za gradonačelnika Valjeva na predstojećim lokalnim izborima. Na sednici Gradskog odbora SNS-a u Valjevu, održanoj u subotu uveče, predstavljena je i prihvaćena lista na čijem čelu je Gojković, lista koju su utvrdili viši organi stranke i koja se razlikuje od one koju je pre mesec dana predložio aktuelni gradonačelnik Valjeva i predsednik valjevskih naprednjaka Slobodan Gvozdenović. Za razliku od te liste na kojoj je Gvozdenović bio na prvom mestu, sada se on nalazi dva mesta niže, na trećem, dok je na drugom mestu, odmah iza Lazara Gojkovića, Snežana Rakić, profesorka ovdašnjeg valjevskog odseka\n24.02.2020 u 18:09\nVučić: Koalicije skoro dogovorene, moramo da radimo više\nSa većinom koalicionih partnera završeni su razgovori i ostaje da se završi tehnički posao, istakao je danas lider SNS Aleksandar Vučić koji je najavio da će završni miting kampanje te stranke biti u Nišu. „Razgovarali smo sa većinom koalicionih partnera i dogovorili da narednih dana završimo tehnički posao sa strankom Krkobabića, Ljajića, Vulina. Još je ostalo da razgovaramo sa ostalima, pa ćemo onda upoznati javnost”, rekao je on obraćajući se Glavnom odboru SNS. Predsednik SNS Aleksandar Vučić najavio je na sednici Glavnog odbora, da će ovih dana predložiti švajcarski model „plus, plus” za obračun penzija kako bi one mogle mnogo brže da rastu. Vučić je rekao da će narednih dana sa premijerkom Anom Brnabić, ministrom finansija Sinišom Malim i Milanom Krkobabićem to\n22.02.2020 u 11:20\nVučević: SNS i SPS dogovorili - odvojeno na izbore\nSrpska napredna stranka i Socijalistička partija Srbije odvojeno će učestvovati na predstojećim parlamentarnim izborima, izjavio je potrpedsednik SNS Miloš Vučević. Vučević je za Tanjug rekao da je to dogovoreno jutros, na sastanku predstavnika dve stranke. Napomenuo je da zajednički nastup nije isključen na pojedinim mestima na lokalu. Predsedništvo i Glavni odbor SNS-a u ponedeljak o koalicijama Naprednjaci će na parlamentarnim, pokrajinskim i lokalnim izborima 26. aprila izaći sa listom „Aleksandar Vučić – za našu decu”, na kojoj će polovina kandidata biti nova lica. Ko će još biti na izbornoj listi SNS-a biće poznato u ponedeljak za kada je u 17 časova u Kombank dvorani u Beogradu zakazana sednica najpre predsedništva, pa Glavnog odbora, na kojoj će biti govora o\n20.02.2020 u 12:00\nMilena Ivanović, supruga ubijenog lidera Građanske inicijative „Srbija, demokratija, pravda” Olivera Ivanovića, učlanila se danas u Srpsku naprednu stranku. To je na Tviteru objavio funkcioner SNS i direktor Kancelarije za KiM Marko Đurić, preneo je Tanjug. Danas je naša stranka postala bogatija za osobu neviđene energije, istrajnosti, požrtvovanja za svoju porodicu i Srbiju! Sa novim licima, novom snagom i Aleksandrom Vučićem na čelu nastavićemo zajedno da dižemo Srbiju sa kolena! Milena Ivanović, dobro došla u SNS!@PopovicMilena10 pic.twitter.com/wRPO3aiOVY— Marko Đurić (@markodjuric) February 20, 2020 On je napisao da je SNS danas postala bogatija za „osobu neviđene energije, istrajnosti, požrtvovanja za svoju porodicu i Srbiju”. „Sa novim licima, novom snagom i\n18.02.2020 u 22:11\nObjavljen spot SNS-a: Za našu decu\nSpot sa nazivom izborne liste SNS, koja će se, kako su preneli mediji, zvati „Aleksandar Vučić - za našu decu”, objavljen je na „Instagram” profilu predsednika Srbije.„Za ljubav, za uspeh, za porodicu, za znanje. Za našu decu, Aleksandar Vučić”, poruke su koje se šalju u spotu, prenosi Tanjug. Odluka o imenu izborne liste pod kojom će naprednjaci nastupiti na aprilskim izborima u Srbiji doneta je na sastanku izbornog štaba SNS, koji je održan u ponedeljak uveče, preneli su ranije mediji.\n10.02.2020 u 21:44\nSelaković: Promena cenzusa ne ide u prilog najjačem\nSmanjivanje cenzusa ne ide u prilog onome ko je najjači, ocenio je večeras član Predsedništva vladajuće Srpske napredne stranke (SNS) Nikola Selaković u emisiji Pravi ugao na RTV govoreći o promenama izbornih zakona. Na pitanje da li se spuštanjem cenzusa stvara privid da je skupština „šarena”, odnosno da u njoj ne vlada jednoumlje i da se na taj način sakrije činjenica da jedan broj ozbiljnih partija bojkotuje izbore, on je rekao da o tome koje su partije ozbiljne sud daju građani sud na izborima. Selaković je takođe rekao da SNS ne kontroliše neku televiziju niti ima interes za to, a da je drugačije bilo 2012. godine kada SNS, za razliku od tada vladajuće Demokratske stranke (DS), pred izbore nije imala vodeće frekvencije i nijednu televiziju pod svojom kontrolom. Na pitanje\n24.11.2020 u 13:40\nModi pozvao indijske države da obezbede hladnjače za čuvanje vakcina\n24.11.2020 u 13:37\nIzvlačenje u igri „Uzmi račun i pobedi” u subotu\n24.11.2020 u 13:29\n24.11.2020 u 13:08\nNije vreme za pokušaj „kako izigrati mere”\n24.11.2020 u 12:58


387 33 26 59 15\nPravo Ljudski je prepoznatljiv javni događaj čiji je cilj pokrenuti društvenu akciju i civilni akticizam promocijom društveno angažovane umjetnosti, filma, neformalne edukacije i međukulturalnog dijaloga.\nPravo Ljudski promoviše ljudska prava i slobode, demokratske vrijednosti i nediskriminatorski pristup, kao bazu formiranja javnog mišljenja o temama ljudskih prava i jednakosti.\nCilj Festivala je da ohrabri svakog pojedinca, posebno mlade, na aktivno učešće u javnom životu.\nPredstavljajući društveno odgovorne i posvećene umjetničke forme i filmove iz cijelog svijeta, diskusije i debate, Festival konstantno adresira teme i probleme iz svakodnevnog života u neformalnom okruženju. Na Festivalu se prikazuju dokumentarni filmovi i organizuju različite radionice.\nZa detaljan program festivala, posjetite stranicu Pravo ljudski web stranicu.


Kosovski ministar zdravlja najavljuje nove mere prevencije korone\n► Kosovski ministar zdravlja najavljuje nove mere prevencije korone\nMinistar zdravlja Kosova Armend Zemaj rekao je danas da je na sastanku Odbora za upravljanje pandemijom korone i predstavnika vlade analizirana trenutna situacija i identifikovani su predstojeći izazovi, a najavio je preduzimanje novih mera.\n"Pojasnio sam da su neke mere koje je Vlada preduzela počele da daju prve efekte. Moramo nastaviti da povećavamo dinamiku, kako bismo zadržali i primenjivali mere na snazi, usled čega se smanjuje broj oboljelih od infekcije", napisao je Zemaj na Fejsbuku.\nDodao je da su povećani bolnički kapaciteti, kao i broj zdravstvenih radnika koji pomažu kolegama, od kojih su neki bili pogođeni infekcijom.\nNajavio je da će u saradnji sa kabinetom premijera Abdulaha Hotija preporučiti neke nove mere koje bi trebalo da usvoji Vlada Kosova.\nKako je naveo, to su "između ostalog, mere koje bi trebalo da budu uporedive sa drugim zemljama".\n"Tržni centri za hranu i neprehrambene proizvode treba obavezno da imaju zaposlenog koji ne dozvoljava ulazak potrošača bez maski, u centre za trgovinu prehrambenom robom ne sme da se dozvoli ulazak potrošača bez kolica (jer sama stvaraju udaljenost između ljudi), gastronomski prostori dužni su ograničiti broj stolova za usluživanje", napisao je Zemaj.\nObjasnio je da je Ministarstvo zdravlja u postupku davanja dozvola privatnim zdravstvenim ustanovama da rade testove za kovid-19 i od 57 licenciranih ustanova do sada, većina njih je započela serološka ispitivanja, dok su dve institucije dobile pravo na molekularno testiranje ili PCR, kao što je inače poznato.\nOvaj proces će smanjiti pritisak na Nacionalni institut za javno zdavlje Kosova (NIJZK), koji svakodnevno radi molekularna ispitivanja, kazao je kosovski ministar zdravlja.\n"Sada kada ulazimo u novu fazu, uoči početka nove školske godine i uoči jesenje sezone kada moramo biti spremni za sezonski grip, kao dodatnu komponentu koja je izazov za naš rad i situaciju sa koronom, koordinacija i komunikacija unutar institucija treba da bude na višem nivou", rekao je Zemaj.


“Unapređujmo održivost životne sredine” je nova tema u okviru projekta “ENV.net uključivanje pitanja životne sredine Zapadnog Balkana i Turske u političku agendu EU” (IPA 2017/ 394-372), vezano za finansijsku podršku trećim stranama za monitoring i zastupanje zasnovano na činjenicama. Dobitnici sub-grantova su organizacije i projekti:\n1. “Centar za promociju obrazovanja ,,Planeta” iz Sombora, projekat “Košnica – cirkularna ekonomija kao model preduzetništva mladih”\n2. Udruženje građana „Zlatiborski krug“ iz Čajetine, projekat „Model cirkularne ekonomije u službi zaštite životne sredine u opštini Čajetina“\n3. Nepušački Edukativni Centar „EKO Nec“ iz Kragujevca, projekat „Doprinos izveštavanju o Poglavlju 27 i cirkularnoj ekonomiji“.\nTokom 2019. i delom 2020. godine, organizacije će raditi na promociji koncepta cirkularne ekonomije kroz preduzetničke aktivnosti mladih na lokalnom nivou, uz prilagođene treninge za različite ciljne grupe, od dece školskog uzrasta, nastavnika, roditelja, predstavnika lokalne uprave, do izveštavanja o preduzetim aktivnostima i dobijenim rezultatima, sve u cilju unapređivanja stanja životne sredine u smislu lokalnog održivog razvoja.\nProjekti kreću sa realizacijom od 1. februara 2019. godine i obuhvatiće preko 200 učesnika u lokalnim zajednicama organizacija nosilaca sub-grantova. Prve rezultate rada očekujemo u aprilu i verujemo da koncept „cirkularne ekonomije“ neće ostati samo dobra ideja o kojoj se priča, nego da će postati sastavni deo budućih preduzetničkih inicijativa, od omladinskog i obrazovnog nivoa, do poslovnog i privrednog, u cilju unapređivanja inicijativa na zaštiti životne sredine.


Najveći rizici za svet sada su ekološki - Biznis i Finansije\nHome\tVestiEkonomija\tNajveći rizici za svet sada su ekološki\nNovi izveštaj Svetskog ekonomskog foruma kaže da se percepcije globalnog rizika menjaju.\nDok su se prethodnih godina ekonomski problemi smatrali najvećom pretnjom čovečanstvu, sada vladaju strahovi od klimatskih slomova.\nU svom 15. Izveštaju o globalnim rizicima objavljenom u sredu Svetski ekonomski forum (WEF) naveo je da su prvi put u istoriji izveštaja svi najveći dugoročni rizici po vjerovatnoći ekološki.\nIako su se u prethodnoj deceniji ekonomske i finansijske krize smatrale najopasnijima, u izveštaju je utvrđeno da su se percepcije rizika preusmerile na ekstremne vremenske prilike, ekološke katastrofe, gubitak biološke raznolikosti, prirodne katastrofe i neuspeh u ublažavanju klimatskih promena.\n“Klimatske promene su vrlo stvarna i ozbiljna prietnja društvu”, rekla je Alison Martin, starija članica osiguravajuće grupe Zurich, koja je pomogla u sastavljanju publikacije, zajedno sa savetnicima Marsh & McLennan i brojnim renomiranim univerzitetima iz celog sveta.\n“Ekstremni vremenski događaji kao što su toplotni valovi i poplave postaju sve uobičajeniji i teži, ostavljajući zajednice da se bave sa često razornim humanitarnim i ekonomskim troškovima”, dodala je.\nWEF je međunarodna organizacija koja se fokusira na saradnju javnog i privatnog sektora, a okuplja poslovne lidere, vladine tvorce politika i predstavnike civilnog društva kako bi potaknula globalna razmatranja o gorućim pitanjima.\nObjavljen uoči sastanka povodom 50. godišnjice WEF-a u Davosu kasnije ovog meseca, izveštaj je istraživalo mišljenja više od 750 globalnih stručnjaka i donosioca odluka kako bi ocenili najveću zabrinutost u pogledu verovatnosti i uticaja.\nMeđu kratkoročnim rizicima s kojima se čovečanstvo suočava već 2020., tri od četiri ispitanika u istraživanju navela su ekonomske konfontacije, političku polarizaciju, ekstremne toplotne valove, uništavanje ekoistema prirodnih resursa i cyber-napade, piše Indikator.ba.


Utorak, 17 Oktobar 2017 16:31\nU organizaciji Vodoodbrana Sarajeva danas će biti održan protest za vodu od 15 do 16:30 sati ispred Vlade Kantona Sarajevo, a Anes Podić iz Udruženja Eko akcija je za N1 kazao kako je jedini izlaz iz problema sa vodom u glavnom gradu Bosne i Hercegovine upravo protest građana.\n"Problem sa vodosnabdijevanjem u Sarajevu postoji duže od decenije, a stručnjaci su još prije pet godina opisali da će se desiti ovo što se dešava danas, ali niko prstom nije mrdnuo u vezi toga i sve se svelo u kadrovskim promjenama. Više nisu ni redukcije vode u pitanju, već je sada došlo i do preraspodjele vode. Nema vode u školama, djeca se šalju s vlažnim maramicama na nastavu i jedini izlaz iz ovoga jeste protest. Vlada Kantona je navodno u stalnom zasjedanju o vodi od augusta, no jednom se izmišljala voda iz Hadžića, drugi put iz Kijeva, treći put je bila zakazana vanredna sjednica Vlade posvećena vodi, a vodi se nije posvetilo nijedan jedini put. Nakon svega toga mi smo dobili anketu o jeziku. Sve se svelo na čekanje kiše. Vlast mora početi raditi svoj posao svakog dana i građani moraju dobiti informacije zašto nema vode, kada će doći, ko će je dobiti, kakav je kvalitet vode; tražimo da se kontrole dramatično povećavaju", istakao je Podić zahtjeve za N1.\nNaveo je i kako je teško reći koji broj ljudi očekuju na protestu, ali da je interes na društvenim mrežama ogroman.\n"Teško je procijeniti o broju ljudi koji će doći ispred Vlade KS, jer je nažalost Sarajevo na razne načine ubijeno u pojam, ali građani moraju biti svjesni da moraju sudbinu uzeti u svoje ruke i mimo izbora i danas je jedan od tih dana", komentarisao je.\nNaveo je i kako su do sada organizovali četiri javne rasprave u vezi problema sa vodom, te da su pozivali ministre i premijera ali da se niko nije pojavio.\nViše iz kategorije: « Ljekari bježe sa Koševa zbog Sebije Izetbegović Pucnjava u Hitnoj pomoći »


Plenarna sednica delegacija u okviru "Otvorenog Balkana"\nPlenarna sednica delegacija u okviru „Otvorenog Balkana“\nTanjug 21. decembra 2021. 09:59\nTIRANA – U Tirani je u toku plenarni sastanak delegacija Srbije, Severne Makedonije i Albanije, u okviru inicijative „Otvoreni Balkan“, kojem prisustvuju i predsednik Srbije Aleksandar Vučić, te premijeri Albanije Severne Makedonije, Edi Rama i Zoran Zaev.\n„Reč je o velikoj ideji koja će sa protokom vremena samo snažiti, moramo da razmišljamo o budućnosti. Današnji sporazumi su veoma važni za nas, stvoriće da ovaj deo Evrope bude bez granica“, poručio je predsednik Vučić na instagram profilu „Budućnostsrbije“, uz fotografije sa sastanka.\nSastanku prisustvuju resorni ministri sve tri zemlje, a u delegaciji Srbije su ministar finansija Siniša Mali, ministar poljoprivrede Branislav Nedimović kao i predsednik Privredne komore Srbije Marko Čadež.\nPrethodno su sastanak održala trojica lidera, Rama, Zaev i Vučić, a nakon plenarnog sastanka, delegacije tri zemlje sastaće se sa predstavnicima Atlantskog saveta, nakon čega će biti potpisano šest sporazuma.


Tag / Lice sa ožiljkom / Vesti online\nLice sa ožiljkom, Kum i Đavolji advokat - Al Paćino\nNa današnji dan rođen je Alfredo Džejms, poznatiji kao "Al Paćino" ili "Al Pačino", američki glumac koji je svojim ulogama obeležio sedmu umetnost prošlog veka.\nKako glumci fingiraju drogiranje\nHeroin, kanabis, krek, kokain i mnoge druge droge su česti "rekviziti" u filmovima - "Lice s ožiljkom", "Zli poručnik", "Gomora", "Vuk sa Vol Strita" i "Trejnspoting" samo su neki od njih. Ali...\nSnima se rimejk "Skarfejsa"\nHolivudski studio Univerzal najavio je snimanje rimejka kultnog filma "Skarfejs". Blokbaster iz 1983. godine proslavio je glumca Al Paćina koji je tumačio lik Tonija Montane.\nNovi originalni "Skarfejs"\nStudio "Universal pictures" najavio je snimanje nove verzije kultnog filma "Skarfejs" ("Scarface", "Lice sa ožiljkom"). Novi film neće biti rimejk ni nastavak već potpuno nova verzija, zasnovana...


VUČIĆ NA MITINGU: Jorgovanka Tabaković kandidat SNS za premijera Srbije - Telegraf.rs\n26/04/12 | 18:36\nVUČIĆ NA MITINGU: Jorgovanka Tabaković kandidat SNS za premijera Srbije\nZamenik predsednika Srpske napredne stranke poručio na predizbornom mitingu koalicije "Pokrenimo Srbiju" da samo SNS može da pobedi režim Borisa Tadića\nFunkcionerka Srpske napredne stranke Jorgovanka Tabaković biće kandidat naprednjaka za premijera Srbije, izjavio je zamenik predsednika SNS Aleksandar Vučić na predizbornom mitingu ove stranke, koji je počeo nešto posle 17.30 na Trgu Republike u Beogradu.\nOn je pozvao građane Srbije da na predstojećim izborima ne rasipaju glasove i da glasaju za SNS, jer samo ta stranka može da pobedi "režim Borisa Tadića", ujedno ocenivši prethodnih trideset dana kao "najprljaviju, monstruoznu kampanju u evropskoj istoriji".\n- Ne rasipajte glasove. Samo naša koalicija može da pobedi Tadića i njegov režim - rekao je Vučić pred više hiljada pristalica na Trgu republike, koje su na pomen imena Borisa Tadića odgovarale zvižducima i uzvicima "lopovi", "lopovi".\nAleksandar Vučić je naglasio i da je presrećan jer je "gradonačelnik sveta" Rudolf Đulijani bio njegov gost, a da je danas zajedno sa predstavnicima SNS-a i poslanik vladajuće ruske partije Jedinstvena Rusija Aleksandar Iltjakov, koji je na mitingu u ime predsednika Ruske federacije Vladimira Putina.\nPredsednički kandidat koalicije Pokrenimo Srbiju Tomislav Nikolić rekao je da je jedina šansa da se u Srbiji nešto promeni da građani glasaju za tu koaliciju.\n- Ako glasate za neku od malih stranaka, vaš glas ide direktno Demokratskoj stranci, jer one neće preći cenzus, a ako im se to i dogodi, moguće je da se prodaju zbog interesa. To se dogodilo sa SPS 2008. godine - rekao je Nikolić na skupu na beogradskom Trgu Republike.\nNikolić je optužio vlast da protiv opozicije vodi "odvratnu, prljavu i crnu kampanju", ali da odustati neće i da će posle izbora izaći kao pobednik.\n- Usudio sam se da budem protivkandidat caru Borisu. Stavio sam ruku u zmijsko gnezdo, ujedaju sa svih strana, ali ne shvataju da ništa više ne može da me zaustavi - rekao je Nikolić i dodao da će pobediti Tadića, jer, kako tvrdi, bolje od njega razume Srbiju.\n- Pobediću ga, makar i ukaljan - poručio je Nikolić.\nNikolić tvrdi da su vladajuće stranke za kampanju protiv njega i SNS potrošile novac s kojim je moglo da se zaposli 1.000 ljudi, ili je mogao da bude iskorišćen za obnovu kuća u Kraljevu, pomoć Kosovu i Metohiji ili zapošljavanje ljudi.\nPrema njegovim rečima, vlast je bila četiri godine u "zimskom snu", a sada, pred izbore, "žuti medved se probudio" i to ne da bi nešto novo ponudio, već da bi nastavio kampanju protiv opozicije.\nOn je građanima obećao promene na osnovu novog zakona o javnim nabavkama, novog poreskog sistema, kancelarije za brze odgovore i obračuna sa monopolistima i tajkunima i poručio da posla mnogo ima i da će naprednjaci morati mnogo da rade još od prvog dana.\nJorgovanka Tabaković, kandidat za premijera rekla je da je ovo vreme neispunjenih obećanja u kome građani "treba da pogledaju istini u oči" i u prilici su da odlučuju o svojoj sudbini.\n- Glasanje za Aleksandra Vučića, Tomislava Nikolića i našu koaliciju znači da se pametni, obrazovani, vredni i časni ljudi ne povlače pred drskim, lenjim i pohlepnim - poručila je Tabaković.\nAleksandar Iltjakov, poslanik Jedinstvene Rusije, poručio je okupljenima da je izbor na njima i da se Srbija bori za suverenost i svoju budućnost, za koju veruje da će biti sve veća na karti Evrope.\nPredsednik Nove Srbije, Velimir Ilić je istakao da je siguran u pobedu Tomislava Nikolića na predsedničkim izborima i poručio Borisu Tadiću da se povuče.\n- Borise, sada trči maraton, vežbaj, radi šta hoćeš, jer sada sigurno gubiš izbore - rekao je Ilić.\nMeđu sportsistima koji su u kampanji podržali SNS je i rukometaš Vladimir Mandić, koji je izjavio da sa naprednjacima očekuje sigurnu pobedu.\n- Beograd i Srbija su jedan tim, a kao sportista sam navikao da igram za pobednički tim. Verujem da će pobeda SNS-a doneti bolji standard, vratiti dostojanstvo Srbiji ali i osmeh na lice građanima.\nNa skupu su govorili i funkcioneri SNS Nebojša Stefanović, Zorana Mihajlović i Milan Bačević, lider Pokreta socijalista Aleksandar Vulin, predsednik koalicije izbeglica u Srbiji Miodrag Linta, predsednik Romske partije Srđan Šajin, i potpredsednica Pokreta snaga Srbije Milanka Karić.\nOrganizatori su saopštili da je na mitingu bilo prisutno oko 60.000 pristalica, dok je procena izveštača da je skupu prisustvovalo između 40.000 i 50.000 ljudi.\nPre početka mitinga sa razglasa je puštana muzika domaćih bendova "EKV", "Oktobra 1864" i "Oružjem protivu otmičara". Zvaničan početak mitinga označen je intoniranjem himne Srbije, a sve vreme trajanja skupa omogućen je i prevodilac za gluvoneme.\nPored štanda Pokreta socijalista danas je na Trgu Republike stajao i kavez sa natpisom "apartman za izdajnike i štetočine koji su uništili Srbiju", a u njemu je bila lutka sa ispisanim imenima Tadića, Dinkića, Ðelića, Čanka, Draškovića...\nSkupu su prisustvovale brojne javne ličnosti koje podržavaju naprednjake, poput "Modelsice" Nevene Adžemović, Miroljuba Aranđelovića Kemiša, Jovice Cvetkovića i Dejana Brđovića, Dragica Radosavljević Cakana koje je pesmom zabavljala okupljene, a ko je još bio na mitingu SNS pogledajte u našoj foto galeriji.


Семинари о научним информацијама - ELEMENTARIJUM\nSeminari o naučnim informacijama\nKobson i Centar za promociju nauke organizuju niz seminara za mlade istraživače u univerzitetskim bibliotekama širom Srbije. Naredni seminari biće održani u Nišu i Kragujevcu\nDetalj iz ilustracije Aleksandra Savića\nKobson i Centar za promociju nauke organizuju niz seminara pod nazivom „Seminari o naučnoj komunikaciji i naučnim informacijama“ u univerzitetskim bibliotekama širom Srbije, namenjenim prevashodno mladim istraživačima i doktorandima. Prvi seminar je održan 24. februara u Novom Sadu, a naredna dva seminara biće održana 1. marta u Nišu i 2. marta u Kragujevcu.\nU okviru seminara, osmišljenih da zainteresovane istraživače upute u svet objavljivanja i komuniciranja naučnih rezultata, organizuje se i predstavljanje novih izdanja CPN-a koja su okrenuta unapređenju naučne komunikacije u Srbiji. Svaki seminar drže Tatjana Timotijević, načelnica Odeljenja za naučne informacije Narodne biblioteke Srbije, i Ivan Umeljić, urednik izdanja Centra za promociju nauke, zajedno sa gostima.\nKobson organizuje seminare na temu naučnih informacija od svog osnivanja, ali ovo je prvi put da u tome sarađuje sa Centrom za promociju nauke. Skraćeno od „Konzorcijum biblioteka Srbije za objedinjenu nabavku“, Kobson su 2001. godine osnovale Narodna biblioteka Srbije zajedno sa Bibliotekom Matice srpske, Bibliotekom SANU-a, kao i univerzitetskim i fakultetskim bibliotekama širom zemlje u cilju nabavke stranih naučnih publikacija za sve zaposlene istraživače u Srbiji, kao i za unapređenje pristupa elektronskim informacijama.\nOkosnica „Seminara o naučnoj komunikaciji i naučnim informacijama“ je knjiga „Uvod u objavljivanje naučnih publikacija“ čije je srpsko izdanje objavio Centar za promociju nauke u toku Sajma knjiga 2016. godine, a krajem godine je objavio i besplatno onlajn izdanje u otvorenom pristupu.\nKoristeći ovaj osnovni vodič za mlade istraživače, Tatjana Timotijević predstavlja svet naučnih časopisa, citatnih indeksa i baza, ali i novih rešenja kao što je otvoreni pristup, zajedno sa programima koje Kobson od svog osnivanja pruža istraživačima kao pomoć u objavljivanju i komunikaciji naučnih rezultata.\nIvan Umeljić predstavlja tri izdanja Centra za promociju nauke: knjigu „Naučna komunikacija“ Pjera Lasla, „Odravnjivanje“ Nika Suzenisa, prvi doktorat u stripu, kao i tzv. eksperiment u naučnoj komunikaciji, knjigu „Doktorati u prozi: Ilustrovane priče“, čiji je jedan od autora a koju čine eseji i ilustracije inspirisani temama 11 doktorskih disertacija odbranjenih u Srbiji u poslednjih pet godina.\nVelika sala Univerziteta u Nišu\nIvan Umeljić, rukovodilac grupe za izdavaštvo, CPN\nTatjana Timotijević, načelnica Odeljenja za naučne informacije NB\nTatjana Timotijević, načelnica Odeljenja za naučne informacije NBS


Atletiko Madrid je ubedljivo porazio Real Madrid, rezultatom 7:3, a Geret Bejl je na terenu proveo nešto manje od pola sata, možda i poslednjih u dresu Madriđana. Za to kratko vreme uspeo je da navuče još veći gnev navijača Madriđana.\nU noći između petka i subote Real Madrid je pretrpeo jedan od najtežih poraza u istoriji kluba, srećom u prijateljskoj utakmici.\nVelika prašina se digla oko Velšanina koji najpre nije trebalo ni da putuje sa ekipom na američku turneju pošto je Zinedin Zidan bio jasan po pitanju stava da mu nije potreban u novoj sezoni.\nI čini se da su sati u pitanju kada će Geret Bejl krenuti put Kine i potpisati bogat ugovor sa Đangsu Suningom. A pre nego što ode u novi klub, Velšanin se nasladio ubedljivom neuspehu sadašnjeg. Društvenim mrežama, pogotovo među navijačima velikih španskih klubova, kruži fotografija Bejla sa utakmice protiv "jorgandžija" na kojoj fudbaler Reala sa osmehom na licu posmatra Zinedina Zidana.\nTADIĆ OPET POKAZAO KLASU Srbin se ne otima sa kapitensku traku, oglasio se i ODUŠEVIO NAVIJAČE Ajaksa\nBejl je u igru ušao pri rezultatu 6:1 i očigledno uživao u propasti tima koji ga se lako odrekao.\nKako "Marka" tvrdi, ovo je poslednji put da je Geret Bejl nosio dres Real Madrida, kao i da će u Đangsuu zaraditi 132.000.000 evra bruto za trogodišnji ugovor.\nNAVIJAČI TERAJU ZIDANA Šta je Zizu imao da kaže posle poraza od Atletika?


Izveštaj sa turnira ATLANTIS TOUR Maj 2020.\nMay 27, 2020 Admin ABKN Cuescore\nUsled duže pauze, izazvane pandemijom COVID 19 koja je za nama, u nedelju 24.05.2020. u prostorijama Kluba "ATLANTIS" u Nišu, odigran je prvi u planiranoj "TOUR" seriji turnira ATLANTIS TOUR Maj 2020. na kome je učestvovalo 35 takmičara iz južnog regiona zemlje.\nNa platformi ovog turnira i prema slicnim propozicijama planirano je da se u dvomesečnim ciklusima do kraja godine održi jos najmanje tri turnira (Jun, Septembar, Novembar) na kojima mogu učestvovati svi zainteresovani igrači B i C kategorije iz zemlje i inostranstva. Uz zahvalnost svim takmičarima na učešću posebno raduje poseta igrača iz Vranja koji su se odazvali u značajnom broju i već tradicionalan odziv takmičara iz Leskovca i Prokuplja što upućuje na mogućnost održivosti i standarda takmičenja u budućnosti. U tom pogledu, volja i namera organizatora je da ATLANTIS TOUR sa "domaćinima" iz svih gradova južne Srbije zaživi kao referentno regionalno takmičenje i da na narednim turnirima ugosti učesnike iz šireg dela zemlje kao i igrače iz nama susednih zemalja.\nPosle celodnevne "borbe" i 87 odigranih mečeva pobednički pehar osvojio je iskusni i uvek takmičarski raspoložen Miroslav Stojanović iz Leskovca, pobedom rezultatom 9:8 protiv sugrađanina i dostojnog "naslednika" Vlade Stevanovića koji su kao najistrajniji zasluženo ukrstili štapove u finalu.\nI mesto Miroslav Stojanović, II mesto Vlada Stevanović\nNjihovi protivnici u polufinalnim mečevima bili su igrači iz Niša Aleksandar Milošević i Marko Miladinović, obojica jako konstantni tokom celog turnira.\nU cetvrtfinalnim mečevima Miroslav je pobedio Bojana Pejičića koji je u prethodnom kolu ubedljivo savladao Dimitrija Saranca jednog od najstamenijih takmičara niškog kluba što se može smatrati pozitivnim iznenadjenjem turnira. Aleksandar je pobedio Dragana Marjanovića, Marko pobedio Filipa Miličića, Vlada bio bolji od Zorana Tasića iz Prokuplja, igrače sa kojima dueli uvek predstavljaju svojevrstan izazov.\nSveukupno, odsustvo sa stolova u proteklih nekoliko meseci značajno je uticalo na kondiciju svih takmičara što se možda najbolje može primetiti po nešto lošijim plasmanima igrača iz Vranja koji su iskustvom i borbenošću uvek konkurenti za osvajanje najviših plasmana na turnirima u Nišu.\nTermin za održavanje sledećeg turnira planiran je za 28.06.2020. o čemu će blagovremena obaveštenja biti objavljena na oficijelnoj stranici


Jedno od kritičnih pitanja koje treba postaviti tokom čitanja nekog članka medicinskog časopisa je ko je tu studiju finansirao? Za većinu časopisa, istraživači su obavezni da prijave svoje izvore finansiranja, šta je onda problem? Pa, istraživači mogu da prikriju pravo poreklo finansijske podrške: mogu da ga sakriju, preruše ili čak operu novac kroz frontovsku organizaciju. Na primer, studija koja umanjuje rizik od raka pluća je delimično finansirana od strane Fondacije za karcinom pluća: Rano otkrivanje, prevencija i lečenje. To ne zvuči tako loše sve dok ne shvatite da je finansirano milionima od neke duvanske kompanije. Vidite, ne postoji obaveza da se izvori izvora finansiranja prijavljuju. To omogućava kompanijama da izvrdavaju obaveze za prijavljivanje finansiranja i dodatno otežava praćenje novca.\nZašto je izvor finansiranja bitan? U svakoj od osam recenzija koje obuhvataju preko hiljadu studija je otkriveno to da će istraživanja finansirana od industrije verovatnije doneti zaključke koji idu u korist industriji. Na primer, zašto neki naučni članci o zdravstvenom uticaju duvanskog dima iz druge ruke donose drugačije zaključke od ostalih? Jedini faktor je bio da li je autor povezan sa duvanskom industrijom. Ovo je uznemirujući nalaz. I to govori da, daleko od toga da sukob interesa nije važan u objektivnom i čistom svetu nauke, to može biti glavni faktor koji odlučuje rezultat mnogih studija.\nNo i pored toga ne biste znali zato što 77% autora nisu prijavili izvore finansiranja. I to je još jedan problem: odgovornost za navođenje izvora finansiranja je u potpunosti prepuštena autorima. Koliko onda istraživača objavljuje istinu?\nIzgleda da je u Danskoj usvojen zakon koji lekare obavezuje da prijave svaki put kada su radili s industrijom i to je istraživačima omogućilo da unakrsno referenciraju studije koje su objavili da bi videli koliko su bili iskreni. I u 48% slučajeva sukob interesa nije bio prijavljen, što dodatno potvrđuje percepciju toga da lekari sukobe interesa prosto ne uzimaju ozbiljno, ili barem ne danski lekari.\nŠta je sa SAD-om? Nismo znali sve dok se ovo istraživanje nije objavilo. Istorijski gledano, nisu postojala sredstva za potvrđivanje ili proveravanje kada bi neki američki lekar rekao da nema sukob interesa, ali su onda 2007. godine kompanije za zamenu kukova i kolena bile primorane da plate stotine miliona dolara u kaznama za davanje ilegalnog mita ortopedskim hirurzima. Mnogi ortopedski hirurzi su donosili odluke na osnovu toga koliko bi novca mogli da zarade, birajući uređaj za implantaciju tako što idu kod najvišeg ponuđača. Očekujemo da lekari donose odluke na osnovu onoga što je u najboljem interesu njihovih pacijenata, rečeno je u Ministarstvu pravde, a ne u najboljem interesu njihovih bankovnih računa. I deo nagodbe je bio to da moraju da javno objave sve uplate koje su izvršile lekarima. Objavljivanje tih zapisa pružilo je retku priliku da vidimo ako lekari govore istinu na formularima za prijavljivanje izvora finansiranja. I, gle čuda, više od polovine uplata nije bilo prijavljeno, iznoseći milione dolara.\nE sad, ovo je bilo za hirurge i kompanije za medicinske uređaje. Šta je sa lekarima i farmaceutskim kompanijama? Dogodila se ista stvar tako što su farmaceutske kompanije bile primorane da prijave kome su izvršile uplate. Pogledali su publikacije lekara koji su dobili najviše novca, najmanje 100.000 dolara. I bili su gori od hirurga. U 69% slučajeva nisu prijavili svoje industrijske veze. Problem je to što pretpostavljamo da će istraživači biti iskreni i reći istinu, ali ovi nalazi sugerišu da se ne može pretpostaviti da su formulari za prijavljivanje sukoba interesa tačni i kompletni. Tako da čak i kada bi članak tvrdio da nema sukob interesa, ko će znati ako je to zaista istina?\nDugogodišnji glavni urednik Medicinskog časopisa New England napisao je zastrašujuće delo o farmaceutskim kompanijama i lekarima koji nisu prijavili stotine hiljada dolara koje su primili od kompanija poput GlaxoSmitKline, koja je kažnjena bukvalno milijarde dolara za stvari poput mita i zataškavanje podataka. Kada su dobili rezultate koji su komercijalno neprihvatljivi, prosto su ih samo „sahranili“. Milijarde u novčanim kaznama, ali za farmaceutske kompanije to jednostavno mogu biti samo troškovi poslovanja. Koliko god mnoge prakse farmaceutske industrije bile ponižavajuće, medicinska struka može biti još krivičnija. Mislim, očekivano je da farmaceutske kompanije prioritizuju profit, ali možda bismo trebali očekivati više od struke za isceljenje.\nOvaj tekst preuzet je sa sajta NutritionFacts.org uz odobrenje NutritionFacts tima. Ovaj članak je ekskluzivno prvi put objavljen na sajtu NutritionFacts.org – strogo nekomercijalni sajt koji nudi najnovije informacije o ishrani koje su bazirane na nauci i dokazima. Originalni članak i video snimak objavljeni su na engleskom, a prevedeni su za srpsko, hrvatsko, bosansko i crnogorsko govorno područje od strane autora sajta matija.rs.


ŠTRAJK INVALIDA U ŠAPCU: Benzinom "pogurao" proces - Smedia\nŠTRAJK INVALIDA U ŠAPCU: Benzinom "pogurao" proces\n14.02.2018 | 18:55\nRudić ispred zgrade Suda\nINVALID bez ruke Vlastimir Rudić (52), koji je teško povređen kao radnik lokalnog komunalnog preduzeća, u utorak je ispred zgrade Osnovnog suda u Šapcu započeo štrajk glađu. Istovremeno, pretio je i da će se politi benzinom, pa zapaliti - ukoliko se proces ne poveri drugom sudiji. Svojevrsna drama se srećom okončala bez posledica, jer je Rudićevom zahtevu ipak udovoljeno.\nNesrećni čovek je, inače, posle povrede vodio i dobio spor protiv JKP "Stari grad", a potom je tužio i Opštu bolnicu u Šapcu - zahtevajući odštetu jer je uveren u to da mu je ruka amputirana zbog komplikacije sa gasnom gangrenom, posle hirurškog zahvata. S obzirom na to da mu, kako kaže, sudija Slađana Jovanović...


Autor:\t- 15.06.2022, 09:35 Sport\nNa 39. Susretima luka i pristaništa Srbije i ex-Yu, koji su održani na Tari od 9. do 12 juna, Sindikalna organizacija Luke Bar je ubjedljivo, po drugi put uzastopno, zauzela prvo mjesto. Popularne lučke igre su okupile učesnike iz 14 luka i pristaništa regiona.\nEkipe Sindikalne organizacije Luke Bar, koje je predvodio Nedžad Bracić, predsjednik Komisije za sport i mlade, su osvojile zlatne pehare u pikadu i plivanju, srebrne pehare u fudbalu i stonom tenisu i bronzani pehar u šahu, dok je Goran Vukčević dobio diplomu najboljeg pojedinačnog igrača u pikadu.\n“Sa ovim rezultatima Sindikalna organizacija Luke Bar je ubjedljivo, po drugi put uzastopno, zauzela prvo mjesto u ukupnom plasmanu ispred drugoplasiranog Sindikata žerjavistov pomorskih dejavnosti Luke Koper, inače najbrojnije ekipe na takmičenju”, kazao je za Radio Bar i Bar Info Alis Šabotić, predsjednik Sindikalne organizacije Luke Bar.\nSindikat se posebno zahvalio menadžmentu Luke Bar na finansijskoj podršci, kao i takmičarima, “koji su bili izuzetni kao sportisti i koji su dostojanstveno predstavili ne samo ovaj Sindikat, nego i samu Luku Bar i grad Bar”.\nLuka Bar AD Sindikalna organizacija Luke Bar Lučke igre\n07.06.2022, 13:42 0\nBarski karatisti ostvarili sjajne rezultate na Balkanskom prvenstvu za pionire, nade, seniore i veterane


BEOGRAD - Ministar za kapitalne investicije, Velimir Ilić, nedavno je smenu svog pomoćnika Branislava Boškovića obrazložio zloupotrebom položaja. Tačnije da je Bošković letovao o trošku Železnice. Međutim, kako Glas saznaje, i sam ministar se častio parama železničara. Početkom 2004. godine slavio je stranačku slavu ..o trošku Železnica Srbije ..\nDelovanje islamskih humanitarnih organizacija\nBalkan u trouglu Al kaide\n- Islamski ekstremisti čvrsto su povezali čitav region, a deo priprema za napad na Svetski trgovinski centar u Njujorku izveden je na Kosovu i Metohiji, Bosni i Hercegovini i Albaniji\n- Kada se u Prištini pokrene pitanje prisustva radikalnih organizacija, Unmiku se prebacuje da je dozvolio da se, posredstvom islamskih organizacija, infiltriraju i elementi terorizma\nDelovi bivše SFRJ, koji su se svojevremeno nalazili pod viševekovnom turskom vladavinom, postali su osamdesetih godina prošlog veka posebno zanimljivi za mnogobrojne islamske humanitarne ..\nBEOGRAD - Trojica maskiranih razbojnika opljačkali su juče oko 12 sati na Izletničkom putu kod broja 4 u Zemunu kombi agencije za obezbeđenje "Progard" iz koga su oteli 24 miliona dinara, vlasništvo ..\nSrbija je ratovala 1999. i pokazalo se da nije moguće bilo koji državni i nacionalni cilj ostvariti ratom. Srbija ima svoju legitimnu pregovaračku poziciju, jasna utemeljenja te pregovaračke pozicije i u Povelji ..\nBEOGRAD - Sabor SPC zabrinut je zbog, kako se navodi, "učestalih klevetničkih ispada" kojima se Crkva optužuje za skrivanje optuženih za ratne zločine. U saopštenju sa sednice Sabora koji je završen ..


Ponedeljak, 19. 7. 2004.\nParlament danas o novom zakonu\nBEOGRAD - Poslanici Skupštine Srbije počinju danas raspravu o Predlogu zakona o lekovima i medicinskim sredstvima, a na dnevnom redu ovog vanrednog zasedanja su i predlozi izmene i dopune zakona o energetici i o ministarstvima. Predlogom zakona o lekovima predviđeno je osnivanje agencije koja će ocenjivati kvalitet lekova i izdavati dozvole za njihovo puštanje u promet.\nCilj novog zakona je usaglašavanje kvaliteta lekova i medicinskih sredstava sa standardima EU i usvajanje novih standarda za pacijente, farmaceutsku industriju, veledrogeriju i organizaciju obaveznog zdravstvenog osiguranja.\nPredloženim rešenjima, kako se navodi u vladinom obrazloženju, biće uspostavljeni uslovi za razvoj farmaceutske industrije, ali i za strane investicije i izvoz lekova i medicinskih sredstava.\nOvim zakonskim rešenjem predviđeno je pooštravanje kaznene politike, a prvi put se uvodi zaštitna mera zabrane delatnosti za kršenje pojedinih odredaba zakona. Predlažu se i zatvorske kazne u trajanju od tri meseca do 10 godina za puštanje u promet nekvalitetnog leka i prouzrokovanje pogoršanja zdravstvenog stanja ili smrti.\nO. N. S.\nReporteri "Glasa" u izbegličkom centru PIM "Ivan Milutinović" u Krnjači\nPosle završenog drugog upisnog roka za srednje škole\nOtpušteni radnici KPZ "Zabela" pisali ministru pravde Stojkoviću\nRadnici "Bioproteina" iz Obrenovca tvrde da lošije žive nego ranije\nVojin Đorđević, vlasnik "Si&Si": Platićemo porez državi\nNovi Zakon o parničnom postupku\nŠtrajk radnika "Karneksa"


Podrška Vlade u realizaciji investicionih planova Ginex-a\nVlada BPK Goražde posjetila firmu UNIS "Ginex"\nČlanovi Vlade Bosansko-podrinjskog kantona Goražde danas su posjetili i firmu UNIS “Ginex”. Tokom razgovora sa direktorom ove firme Jusufom Hubjerom oni su se upoznali sa aktivnostima i planovima ovog strateškog preduzeća koje zapošljava najveći broj radnika na području Bosansko-podrinjskog kantona Goražde.\n– Ovdje smo da se prvenstveno upoznamo sa planovima i aktivnostima i da vidimo u kojem pravcu će ići Unis”Ginex” i ono što je bitno, da razumiju zbog čega će Vlada F BiH i Vlada BPK Goražde poduzeti ove mjere na osiguranju sredstava za sufinansiranje izgradnje prečistača otpadnih voda na teritoriji industrijske zone Pobjeda. Takođe, na neki način, želimo da vidimo koje su to mogućnosti za dalju saradnju i osiguranje podrške Vlade F BiH u implementaciji Strategije razvoja namjenske proizvodnje u F BiH, po kojem “Ginex” ima značajne planove za unaprjeđenje proizvodnje i zapošljavanje u nekom srednjoročnom periodu- kazao je tim povodom ministar za privredu Demir Imamović.\nKako ističe direktor UNIS “Ginex-a” Jusuf Hubjer, posjeta i podrška Vlade Bosansko-podrinjskog kantona znači im mnogo. Direktor Hubjer ističe da je Vlada BPK i ranije ovoj firmi davala poticaje za nabavku opreme, te se nada da će to činiti i ubuduće.\nU ovoj firmi koja iz godine u godinu bilježi pozitivan bilans, neprestano rade na novim investicijama. Najnovija investicija je izgradnja objekta za prečišćavanje otpadnih voda svih inicijalnih eksploziva i hemikalija koje se proizvode u “Ginex-u”.\n– Ovaj Ginexov objekat je istorijski jer to nije uspjela silna Jugoslavija da izgradi i napravi ovaj dio što smo mi napravili u zadnje vrijeme. Koštaće negdje oko 1.500.000KM, već se privodi kraju i negdje za par mjeseci će da se pusti u rad- ponosno ističe direktor Hubjer.\nSa ovim prečistačem, kao i sa realizacijom izgradnje objekta za prečišćavanje otpadnih voda mehaničkog dijela Pobjede , u čemu učestvuju sva četiri preduzeća sa lokaliteta Pobjede, vratiće se život u Podhranjenski potok, što je prema riječima direktora “Ginex-a” Jusufa Hubjera bila glavna viza ove firme prilikom dobivanja certifikata za sistem kvalitete zaštite očuvanja životne okoline.


Nova strategija društvene odgovornosti - Studenti vajarstva u Neltu | NELT\nNelt je povodom obeležavanja 20 godina postojanja, odlučio da započne novu, dugoročnu strategiju.\nKompanija Nelt je povodom obeležavanja 20 godina postojanja, odlučila da započne novu, dugoročnu strategiju aktivnosti u oblasti društvene odgovornosti. Shvatajući stratešku važnost i neophodnost obrazovanja za našu zemlju, a imajući u vidu realne uslove u kojima se nalazimo kao društvo, odlučili smo da kroz osmišljavanje, finansiranje i realizaciju različitih obrazovnih projekata, pokažemo svoju snažnu opredeljenost ka modernizaciji, napretku i boljitku sredine u kojoj postojimo i poslujemo.\nKroz pružanje novih mogućnosti najtalentovanijim đacima, učenicima i studentima, pomagaćemo najboljima, onima koji će u budućnosti biti nosioci promena i napretka u našoj zemlji. Integrisaćemo u naše projekte mlade različitih godina, obrazovnih i profesionalnih profila i time ćemo osigurati dugoročnu preoznatljivost Nelta u godinama koje su ispred nas. Želimo da se kao društveno odgovorna kompanija na sistemski način odužimo svim segmentima društva i zajednicama u kojima poslujemo.\nPrva u nizu aktivnosti koje ćemo sprovoditi u narednih 10 meseci, obeležavajući dvadesetogodišnjicu postojanja kompanije, započela je u Neltu u ponedeljak 10. Septembra. U saradnji sa Fakultetom primenjenih umetnosti, 10 studenata će sledećih mesec dana biti naši gosti i u improvizovanom ateljeu klesaće svoje prve skulpture u kamenu. Izuzetnost ovom projektu daje profesor Goran Čpajak, jedan od najpoznatijih srpskih vajara, koji će lično pomagati i raditi sa studentima.\nSkulpture će, nakon javne izložbe u centru Beograda, biti vraćene u Nelt gde će postati stalna umetnička postavka u eksterijeru kompanije u Dobanovcima čime će značajno oplemeniti naš radni prostor.


Dačić: Razgraničenje sa Albancima na Kosovu, crkvama status kao na Svetoj gori - Jutarnji GLASnik\nFoto: Printscreen/ Nikolija Košak / RAS Srbija, Đorđe Kojadinović\n– Svima je potrebno trajno rešenje srpsko-albanskog sukoba, a do njega se može doći samo dogovorom Srba i Albanaca, gde će svako ponešto da dobije i izgubi. To je ideja kompromisa istorijskog i etničkog prava – rekao je Dačić za današnje „Novosti“.\n– To je moj predlog koji je zasnovan na želji da Srbi nešto dobiju. Ako želimo da Srbi i Srbija nešto dobiju, vremena je sve manje. Za utopijske unapred izgubljene bitke ili za tezu da je Kosovo za Srbe izgubljeno ima vremena koliko hoćete – kaže on.\nPrema Dačićevim rečima, njegov predlog je jedino realan, jedino u interesu i Srba i Albanaca, i jedino brzo ostvariv.\n– Ne znači da će biti i prihvaćen, ali moja je obaveza da o tome govorim dok je to još moguće – rekao je Dačić.\nOn podseća da su vekovima antagonizovani srpsko-albanski odnosi, a da je posledica toga progon srpskog naroda sa Kosova i Metohije, albansko otcepljenje te matične teritorije srpske nacije i kulture od srpske države u cilju stvaranja „velike Albanije“.\nDačić navodi i da srpska državna politika nije priznala današnju realnost kosovskog stanja i nastavila da se bori istorijskim, nacionalnim i državnim pravom, oslanjajući se na Rezoluciju Saveta bezbednosti UN 1244, kako se pokazalo „fikcijsko međunarodno pravo“.\n– Za mnoge vlasti posle 2000. godine to je bio samo izgovor da ništa ne čine, dok se iza leđa formira nezavisno Kosovo – kaže Dačić, dodajući da je i politika po kojoj je moguće ne razgovarati o statusu a nastaviti sa politikom dva koloseka doživela potpuni poraz.\n– O Kosovu danas postoje uglavnom dve koncepcije. Celo Kosovo je srpsko, ili je sve izgubljeno, mora se priznati nezavisno Kosovo. Obe koncepcije imaju negativne posledice za srpski narod. Ova prva se može ostvariti samo ratom, koji je u ovim istorijskim geopolitičkim uslovima unapred izgubljena bitka – ističe Dačić.\nNi u jednoj koncepciji Srbi ne dobijaju, samo gube, zaključio je Dačić.\nTagged IVICA DAČIĆ, KOSOVO I METOHIJA, razgraničenje


Jubilej Montenegro Airlines-a u znaku novog rekorda\nponedjeljak, 13 januar 2020 15:21\nCrnogorska nacionalna avio-kompanija Montenegro Airlines je u 2019. godini prevezla ukupno 657.276 putnika, u sve tri kategorije saobraćaja.To je za 12.457 putnika ili 2% više u odnosu na 2018. godinu, pa je time prošla godina postala rekordna u 25-ogodišnjoj istoriji poslovanja MA. Ovaj rezultat je ostvaren sa istim brojem aviona u floti, sa oko 2% više letova i sa istim prosječnim faktorom popunjenosti putničke kabine, sve u odnosu na 2018. godinu, saopšteno je iz Montenegro Airlines-a (MA).\n„Posebno nam je drago što smo rekordne rezultate zabilježili u godini kada slavimo 25 godina poslovanja. MA je od osnivanja prevezao više od 9,5 miliona putnika. Samo u posljednje tri godine prevezli smo oko 1,87 miliona putnika, sa ukupnim doprinosom državnoj privredi većim od pola milijarde eura od čega se prema državnom budžetu odlilo blizu 100 mil.eura. Pored činjenice da smo u 2019. godini ostvarili rekordne komercijalne rezultate, od ključnih poslovnih ostvarenja istakao bih priznanje proizvođača aviona „Embraer“, za izuzetan rezultat tehničke pouzdanosti od 99,85% letova koji su realizovani po planu letjenja, kao i onih 0,15% nakon adekvatne intervencije. Dalje, uveli smo moderne softvere za prodaju i kontrolu prihoda, kao i tzv. „3D Secure“ standard za sigurnu on-line kupovinu. Modernizovali smo izgled kabinskog osoblja kroz nove uniforme sa tradicionalnim motivima crnogorske narodne nošnje. Prateći aktuelne trendove iz oblasti zaštite životne sredine ukinuli smo upotrebu plastičnih čaša na svim letovima“ kazao je Živko Banjević, izvršni direktor MA.\n„Domaćinski smo upravljali prihodima i troškovima, što će pozitivno uticati na poslovni rezultat za prošlu godinu. Sa druge strane, bili smo suočeni sa manjkom resursa i drugim otežavajućim okolnostima koji su između ostalog doveli do bankrotstva nekoliko velikih evropskih i svjetskih avio-kompanija, što će se takođe odraziti na poslovni rezultat za 2019. godinu. Uz podršku vlasnika smo prevazišli poteškoće u poslovanju, a krajem godine je usvojen „Zakon o ulaganju u konsolidaciju i razvoj MA“, koji predstavlja osnov za dugoročno stabilno poslovanje. U potpunosti svjesni dodatne odgovornosti koju posle donošenja Zakona imamo prema Vladi i građanima Crne Gore, u narednom periodu ćemo nastaviti da kontinuirano radimo na sprovođenju Plana konsolidacije i Zakona, uz ostvarenje planiranih poslovnih rezultata, a u korist turističke i ukupne crnogorske privrede“, istakao je Banjević.\nViše iz ove kategorije « Kreditna linija EBRD-a Erste banci: Dugoročno finansiranje turizma u Hrvatskoj i Crnoj Gori Turističke agencije dužne da osiguraju putnike »


Ruski ministar inostranih poslova Sergej Lavrov rekao je da se Srbiji nameće izbor između Rusije i EU, ocjenjujući da je nepristojno zauzimati takav stav.\nLavrov je istakao na godišnjoj konferenciji za medije da se Moskva protivi nametanju izbora između Rusije i EU, te posavetovao da se odustane od logike "ili sa Rusijom ili sa EU".\nOn je naglasio da se EU ne ustručava da kaže da Srbija prvo mora da prizna nezavisnost Kosova da bi ušla u Uniju, kao i da treba da se saglasi sa politikom EU prema Rusiji, uključujući i pridruživanje nametanju sankcija.\n- Nepristojno je zauzimati takav stav i već više puta sam govorio da se EU stalno ponosi svojim jedinstvom, ali to jedinstvo se u poslednje vrijeme gradi na osnovu najmanjeg imenitelja kada se traži od drugih država EU da zauzmu stavove koji u vezi sa Rusijom očigledno predstavljaju predubeđenje i koji su diskriminacioni - rekao je Lavrov.\n"Srbija će morati da napravi distancu prema Rusiji ili cela EU agenda pada u vodu"\nOn je rekao da se Rusija zalaže za povratak na filozofiju saradnje na osnovu balansa interesa, a ne na osnovu nametanja pogleda koje izrađuje mala grupa država, bez obzira koliko da su uticajni, prenio je "Sputnjik".\n- Hajde da se vratimo na ono vreme kada su veliki Evropljani, uključujući i (Šarla) De Gola, promovisali svoj san, svoju viziju jedinstvenog prostora od Atlantika do Urala, pa Tihog okeana, što je potvrđeno dokumentima. Ali se u praksi ti dogovori ne sprovode - istakao je Lavrov.\nOn je rekao da nametanje izbora između Rusije i EU predstavlja mentalitet koji je odavno prevaziđen i održava stari kolonijalni pristup.\n- Već sam navodio primer kada je EU išla tim putem jednostranih zahteva i logikom "ili-ili". Ministar spoljnih poslova Belgije je 2014. otvoreno zahtevao da Ukrajinci moraju da izaberu da li će biti sa Rusijom ili sa Evropom. Provokativni pristupi koji odražavaju raspoloženje velikih sila ne odgovaraju onim odlukama koje smo donosili u okviru OEBS-a i EU - dodao je Lavrov.\nLavrov: Priština ne poštuje dogovore, EU bespomoćna\nLavrov: Rusija je spremna za dalju prisnu saradnju po pitanju Kosova i Metohije\nLavrov izneo stav Rusije o dijalogu Beograda i Prištine, ali i VOJSCI KOSOVA


Dragica Đurić pred Nemice: Germanski mentalitet, ali mi želimo u polufinale – Balkan-Handball.com\nHome / Arhiva / EHF EURO 2016 / Dragica Đurić pred Nemice: Germanski mentalitet, ali mi želimo u polufinale\nDragica Đurić pred Nemice: Germanski mentalitet, ali mi želimo u polufinale\nTežak dan bio je petak za srpske rukometašice. Posle naporne utakmice sa Švedskom, usledilo je ekspresno pakovanje i slanje torba kamionom za Geteborg, a zatim put u rano jutro, pa smeštaj i navikavanje na novi hotel – Gotan Tauers u samom centru drugog najvećeg grada u Švedskoj. Popodne je odrađen trening oporavka, gde se više istezalo i kovala taktika, nego trčalo i šutiralo.\nEkipi se priključila i Anđela Janjušević umesto povređene Jelene Lavko. Prvi meč je na programu od 16.15, a protivnik je Nemačka, koja je u Geteborg stigla sa dva prenesena boda, i to protiv Holanđanki.\nEvo šta o meču ima da kaže selektorka Dragica Đurić.\n← Prethodni članak KRAJ I ZA HRVATICE: Rutinska pobeda Rumunki\nNaredni članak → ZAUSTAVITE IH: Nemci posle Bad Boys-a hoće i Handball Ladies


Od lekara do portira: Zanimanja koja su na ceni u Srbiji u doba masovnih otpuštanja širom sveta - Sputnjik Srbija\n03:58 15 Maj 2021\n17:20 09.04.2020 (osveženo 19:26 09.04.2020) Preuzmite kraći link\nPo podacima beogradske filijale Nacionalne službe za zapošljavanje, u Beogradu je tokom marta zaposlena 4.181 osoba, a poslodavcima je od početka vanrednog stanja do danas potrebno 1.880 radnika iz različitih branši.\nNajveća potražnja je za lekarima, medicinskim sestrama i tehničarima\nZanimanja koja su na ceni: Lekari, građevinci, portiri...\nNajveća potražnja trenutno je za zdravstvenim radnicima – lekarima, medicinskim tehničarima i sestrama, potom građevinskim inženjerima, građevinskim i ekonomskim tehničarima, prodavcima, elektroinstalaterima, magacionerima, portirima, kućnim negovateljima i poslužiocima farmaceutskih uređaja.\n„U ovom trenutku, s obzirom na vanredno stanje, imamo i situacije u kojima se ljudi izjasne da ne žele da rade dok ono ne prođe. Naravno, bilo je i mnogo situacija u kojima smo veliki broj lekara, medicinskih tehničara i sestara poslali kod poslodavaca. Oni su prihvatili posredovanje i rade već dvadesetak dana“, rekao je za Sputnjik zamenik direktora beogradske filijale Nacionalne službe za zapošljavanje (NSZ) Siniša Knežević.\nPoslodavci ipak daju otkaze\nNasuprot preporukama Vlade, neki poslodavci su otpuštali svoje zaposlene, koji su se potom u NSZ prijavili za novčanu naknadu.\n„U toku vanrednog stanja, na teritoriji grada Beograda podnet je ukupno 1.251 zahtev za novčanu naknadu, od kojih je 1.181 stigao putem mejla, a poštom 70. Ti zahtevi će se obrađivati, a rešenja donositi, u redovnom postupku, kao što radimo čitave godine“, istakao je Knežević.\nU toku vanrednog stanja podnet je 1.251 zahtev za novčanu naknadu\nKnežević dodaje da se odluke donose i ugovori zaključuju regularno, ali će, nakon završetka vanrednog stanja, poslodavci i nezaposleni biti u obavezi da prilože originalnu dokumentaciju koja se trenutno dostavlja elektronski.\nNovčana naknada za otkaz\nGrađani koji su dobili otkaz, ili im je radni odnos na određeno vreme istekao, potrebno je da se u roku od 30 dana elektronskim putem prijave u evidenciju Nacionalne službe za zapošljavanje.\nNa taj način se ostvaruje pravo na podnošenje zahteva za novčanu naknadu, koju NSZ može da odobri na period od tri do 12 meseci, u zavisnosti od radnog staža. Izuzetak su građani kojima fale dve godine do starosne penzije, kojima nadoknada može da se odobri na 24 meseca.\nVisina novčane nadoknade utvrđuje se na osnovu prosečne plate u poslednjih godinu dana rada i prosečne plate u Srbiji, koja se množi sa određenim koeficijentom.\nNajniži neto iznos novčane naknade je 15.994 dinara, a najviši 34.635 dinara\nNajniži neto iznos novčane naknade iznosi 15.994 dinara, a najviši 34.635 dinara.\nU Beogradu je trenutno otvoren samo objekat NSZ na Gundulićevom vencu, odakle nezaposleni i poslodavci mogu da dobiju sve informacije putem telefona ili imejla.\nPo evidenciji NSZ, zaključno sa martom, u Beogradu je nezaposleno 66.565 ljudi, od kojih više od 61 odsto čine žene.\notpuštanja, otpuštanje, otkaz, posao, virus, virus korona, koronavirus, Zapošljavanje


Presuda za napad na Borka Stefanovića ukinuta i vraćena na ponovno sudjenje\nApelacioni sud u Кragujevcu ukinuo je presudu za napad na Borka Stefanovića u Кruševcu i vratio predmet prvostepenom sudu na ponovno sudjenje.\nApelacioni sud usvojio je žalbu okrivljenih Miloša Šaponjića, Marka Živkovića i Danijela Gmijovića, i ukinuo presudu Višeg suda u Кruševcu od 17. septembra 2020. kojom su oni bili osudjeni na višegodišnje kazne zatvora zbog napada na potpredsednika Stranke slobode i pravde Borka Stefanovića 2018. godine, javio je N1.\nPredmet je vraćen prvostepenom sudu na ponovno sudjenje.\nSudsko veće Višeg suda u Кruševcu je u septembru 2020. godine osudilo Šaponjića na jedinstvenu kaznu od četiri godine zatvora, a Živkovića i Gmijovića na tri i po godine zatvora.\nOni su 23. novembra 2018 godine, napali Borka Stefanovića, Bobana Jovanovića iz Кruševca i policajca Dejana Palibrka, ispred MZ Rasadnik u Кruševcu.\nSva trojica napadača su i ranije osudjivani, a jedan od optuženih Gmijović, kako su pisali mediji, bio je saradnik kruševačkog kriminalca Gorana Obradovića Suše, koji je ubijen krajem septembra 2014.\nNapad na Stefanovića u Кruševcu pokrenuo je proteste “Stop krvavim košuljama” koji su prerasli u višemesečne gradjanske proteste širom Srbije pod sloganom “Jedan od pet miliona”, naveo je N1.


Ministar Ramić obišao povratnike u Ljubuškom: Podrška razvojnim projektima\nFederalni ministar raseljenih osoba i izbjeglica Edin Ramić boravio je danas u posjeti povratničkim zajednicama na području općine Ljubuški.\nU sklopu posjete, ministar Ramić i načelnik Općine Ljubuški Nevenko Barbarić, sa saradnicima, održali su radni sastanak na temu projekata u korist povratničke populacije. Sastanku, koji je održan u prostorijama općinske uprave, prisustvovali su i predstavnici Medžlisa Islamske zajednice Mumin Elezović (predsjednik) i Tarik Mujanović.\nMinistar Ramić je tokom posjete obišao lokalitete projekata ovog Ministarstva u Ljubuškom kao što su sanacija Krehića džamije, izgradnja puta na Mostarskim vratima, izgradnja igrališta u naselju Gadska, a posjeta je završena obilaskom starogradske kule u Ljubuškom.\n- Današnja posjeta je bila u znaku razgovora i očitovanja motivacije za dalji napredak. Posjeta je protekla u znaku spoja između zahtjeva moderniziranja, kao što su poboljšanje saobraćajne infrastrukture, te historijskih tragova postojanja različitih kultura na ovom području što je neophodno sačuvati po svaku cijenu. Krehića džamija i Starogradska kula podsjećaju da je tako bilo, a vitalna povratnička populacija garant je da će tako i ostati - kazao je ministar Ramić.\nDodao je da Federalno ministarstvo raseljenih osoba ostaje posvećeno podršci povratnicima na svim područjima Bosne i Hercegovine, sa posebnim fokusom na projekte održivosti povratka i podrške mladima pri obrazovanju i zapošljavanju.